				|

		52014PC0666

			Priekšlikums PADOMES LĒMUMS par ostu nodevu nodokļa režīmu Francijas tālākajos reģionos /* COM/2014/0666 final - 2014/0308 (CNS) */

			   	PASKAIDROJUMA RAKSTS
1.           PRIEKŠLIKUMA KONTEKSTS
Līguma par Eiropas Savienības
darbību (LESD) noteikumus piemēro Savienības
tālākajiem reģioniem. Taču uz Francijas
tālākajiem reģioniem neattiecas PVN direktīvas un
tiesību aktu par akcīzes nodokļiem teritoriālās
piemērošanas joma.
LESD noteikumi un jo īpaši tā
110. pants principā neatļauj Francijas tālākajos
reģionos piemērot atšķirīgas nodokļu likmes
vietējā ražojuma precēm un tām precēm, kuru izcelsme
ir Francijas valsts pamatteritorija, citas dalībvalstis vai trešās
valstis. Tomēr LESD 349. pantā (iepriekš EK līguma
299. panta 2. punkts) ir paredzēta iespēja ieviest
īpašus pasākumus par labu šiem reģioniem, ņemot
vērā pastāvīgus nelabvēlīgus faktorus, kas
ietekmē tālāko reģionu ekonomisko un sociālo
situāciju. Minētie pasākumi attiecas uz dažādām
politikas jomām, tostarp uz nodokļu politiku.
Ostu nodevu nodoklis ir netiešais nodoklis, ko
piemēro preču piegādēm un importam Francijas
tālākajos reģionos. Principā vietējā ražojuma
precēm to piemēro tādā pašā veidā kā
citām precēm (Francijas pamatteritorijā, citās
dalībvalstīs vai trešās valstīs ražotām precēm).
Tomēr ar Padomes 2004. gada
10. februāra Lēmumu 2004/162/EK (kas grozīts ar Padomes
2008. gada 9. jūnija Lēmumu 2008/439/EK un 2011. gada
19. jūlija Lēmumu 448/2011/ES), kurš pieņemts, pamatojoties
uz EK līguma 299. panta 2. punktu, Francijai ir atļauts
līdz 2014. gada 1. jūlijam piemērot atbrīvojumus
vai samazinājumus attiecībā uz ostu nodevu nodokli dažām
precēm, ko ražo Francijas tālākajos reģionos (izņemot
Senmartēnu). Minētā lēmuma pielikumā ir sniegts to
preču saraksts, kurām var piemērot nodokļa
atbrīvojumus vai samazinājumus. Vietējā ražojuma un
pārējām precēm piemērojamā nodokļa
starpība atkarībā no konkrētās preces nedrīkst
pārsniegt attiecīgi 10, 20 vai 30 procentpunktus.
Šādas diferencētas nodokļu sistēmas
mērķis ir kompensēt nelabvēlīgos faktorus, kas
ietekmē tālākos reģionus un palielina ražošanas izmaksas,
līdz ar to sadārdzinot vietējā ražojuma preču
pašizmaksu. Neīstenojot īpašus pasākumus, vietējā
ražojuma preces būtu mazāk konkurētspējīgas nekā
ievestās, pat ņemot vērā preču transportēšanas
izmaksas. Tas nozīmē, ka augstāku ražošanas izmaksu dēļ
būtu grūtāk saglabāt vietējo ražošanu.
Ar Padomes 2014. gada 11. marta
Lēmumu 2014/162/ES tiek paplašināta Padomes Lēmuma 2004/162/EK darbības
joma, piemērojot to Majotai no 2014. gada 1. janvāra, kad
Majota kļuva par tālāko reģionu, un šajā
lēmumā noteikts, kādām precēm var piemērot ostu nodevu
nodokļa diferencētās likmes un ar kādiem ierobežojumiem.
Visbeidzot, lai ļautu Komisijai
izskatīt Francijas iesniegto pieprasījumu, ar Padomes 2014. gada
12. jūnija Lēmumu 378/2014/ES par 6 mēnešiem tika
pagarināts Padomes Lēmuma 2004/162/EK piemērošanas termiņš,
proti, tagad tas ir 2014. gada 31. decembris, nevis 2014. gada
1. jūlijs.
Šā priekšlikuma mērķis ir
noteikt tiesisko regulējumu attiecībā uz ostu nodevu nodokļa
piemērošanu, sākot no 2015. gada 1. janvāra līdz
2020. gada 31. decembrim. Ar šo priekšlikumu vēl par
6 mēnešiem tiek pagarināts Lēmuma 2004/162/EK
piemērošanas termiņš, lai dotu Francijai laiku savos valsts
tiesību aktos transponēt Padomes jaunā lēmuma noteikumus,
kā arī noteikts jauns tiesiskais regulējums, ko piemēros no
2015. gada 1. jūlija līdz 2020. gada 31. decembrim.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMU
REZULTĀTI
Ar Padomes 2004. gada
10. februāra Lēmumu 2004/162/EK (kas grozīts ar Padomes
2008. gada 9. jūnija Lēmumu 2008/439/EK, 2011. gada
19. jūlija Lēmumu 448/2011/ES, 2014. gada 11. marta
Lēmumu 2014/162/ES un 2014. gada 12. jūnija Lēmumu
378/2014/ES) Francijai ir atļauts līdz 2014. gada
31. decembrim piemērot atbrīvojumus vai samazinājumus
attiecībā uz ostu nodevu nodokli dažām precēm, ko ražo
Francijas tālākajos reģionos (izņemot Senmartēnu).
Minētā lēmuma pielikumā ir sniegts to preču saraksts,
kurām var piemērot nodokļa atbrīvojumus vai
samazinājumus. Vietējā ražojuma un pārējām
precēm piemērojamā nodokļa starpība atkarībā
no konkrētās preces nedrīkst pārsniegt attiecīgi 10,
20 vai 30 procentpunktus.
Lēmumā 2004/162/EK
norādīti iemesli, kas bijuši īpašu pasākumu
pieņemšanas pamatā: attālums, atkarība no izejvielām
un enerģijas avotiem, vajadzība veidot lielākus krājumus,
mazs vietējais tirgus apvienojumā ar mazattīstītu eksporta
darbību utt. Visi šie nelabvēlīgie faktori palielina ražošanas
izmaksas un līdz ar to sadārdzina vietējā ražojuma
preču pašizmaksu, tādējādi, neīstenojot īpašus
pasākumus, šīs preces būtu mazāk
konkurētspējīgas nekā ievestās, pat ņemot
vērā izmaksas preču transportēšanai uz aizjūras
departamentiem. Tas nozīmē, ka būtu grūtāk
saglabāt vietējo ražošanu. Līdz ar to
Lēmumā 2004/162/EK ietvertie īpašie pasākumi bija
izstrādāti tā, lai stiprinātu vietējo ražošanu,
uzlabojot tās konkurētspēju.
Francijas iestādes uzskata, ka
nelabvēlīgie faktori, no kuriem cieš Francijas tālākie
reģioni, joprojām pastāv, un vairākās no
2013. gada 25. janvāra līdz 7. jūnijam Eiropas
Komisijai nosūtītās vēstulēs tās lūdza laikposmā
pēc 2014. gada 1. jūlija līdz 2020. gada
31. decembrim saglabāt diferencētu nodokļu sistēmu,
kas ir līdzīga pašreiz spēkā esošajai sistēmai.
Francijas iestādes apgalvo, ka iepriekš uzskaitītie
nelabvēlīgie faktori pēc būtības ir
pastāvīgi un Padomes Lēmumā 2004/162/EK paredzētais
nodokļu režīms ir ļāvis saglabāt un atsevišķos
gadījumos attīstīt vietējo ražošanu, neradot
priekšrocības saņēmējiem uzņēmumiem, jo kopumā
to preču imports, kurām piemēro diferencētus nodokļus,
turpināja pieaugt.
To preču saraksta pārbaudei,
kurām Francijas iestādes vēlas piemērot diferencētu
nodokļu sistēmu, bija vajadzīgs ilgstošs darbs, kura saturs ir
pārbaudīt diferencētas nodokļu sistēmas pamatojumu un
tās proporcionalitāti attiecībā uz katru preci,
pārliecinoties, ka minētā diferencētā nodokļu
uzlikšana nevar ietekmēt Savienības tiesiskā regulējuma integritāti
un saskaņu, tostarp iekšējo tirgu un kopējo politiku.
Šis darbs tika veikts ļoti ilgi, jo
attiecīgo preču bija ļoti daudz (vairāki simti nosaukumu)
un par attiecīgo preču tirgu struktūru bija jāsavāc
ļoti daudz informācijas: jākonstatē vietējās ražošanas
fakts, ievērojams importa apmērs (tostarp no Francijas
pamatteritorijas, kā arī citām dalībvalstīm), kas
varēja nelabvēlīgi ietekmēt vietējās ražošanas
saglabāšanu, vietējās ražošanas monopolstāvokļa vai
gandrīz monopolstāvokļa neesība, tādu ražošanas
papildu izmaksu pamatojums, kuras nelabvēlīgi ietekmē
vietējās preces salīdzinājumā ar importa precēm,
jāveic pārbaude, vai nepastāv diferencētas nodokļu sistēmas
nesaderība ar citām Savienības politikas jomām.
Ja nepastāv vietējā ražošana,
kam piemēro ostu nodevu nodokli, nav lietderīgi sarakstā
iekļaut preces, kam var piemērot diferencētu nodokļu sistēmu.
Attiecībā uz vietējā ražojuma preču definīciju
tika ievērotas iespējami precīzākās pozīcijas
muitas kombinētajā nomenklatūrā. Tomēr atsevišķos
gadījumos attiecībā uz precēm, kas uzskaitītas to
preču pašreizējos sarakstos, kurām var piemērot
diferencētu nodokļu sistēmu, tika saglabātas muitas
nomenklatūras četrciparu pozīcijas, ja nebija iespējams
iegūt precīzākas pozīcijas ar vairāk nekā
četriem cipariem. Šajā gadījumā ir iespējams, ka
muitas nomenklatūras četrciparu pozīcijas ietver arī
preces, kuras netiek ražotas uz vietas.
Lai izvērtētu ražošanas papildu
izmaksas, ko paredzēts kompensēt ar diferencētu nodokļu sistēmu,
Francijas iestādes attiecībā uz katru preci vai preču
grupu, ja vairākām precēm ir līdzīgas ražošanas
izmaksas, iesniedza novērtējumu par ražošanas papildu izmaksām,
ko sedz vietējie uzņēmumi, proti, piegādes izmaksām,
algām, augstākām elektroenerģijas izmaksām, finanšu
izmaksām, ko rada lielāki krājumi, augstākām
uzturēšanas izmaksām, ražošanas iekārtu nepietiekamu
izmantojumu, augstākām finanšu izmaksām. Pārbaudes
rezultāti liecināja, ka aprēķinātās papildu
izmaksas nav zemākas par Francijas iestāžu pieprasīto
nodokļu starpību.
Tāpat kā Padomes Lēmumā
2004/162/EK arī šajā Padomes lēmuma priekšlikumā ir
paredzēts atļaut Francijai līdz 2020. gada
31. decembrim piemērot atbrīvojumus vai samazinājumus
attiecībā uz ostu nodevu nodokli dažām precēm, ko ražo
Francijas tālākajos reģionos (izņemot Senmartēnu).
Minētā lēmuma pielikumā ir sniegts to preču saraksts,
kurām var piemērot nodokļa atbrīvojumus vai
samazinājumus. Vietējā ražojuma un pārējām
precēm piemērojamā nodokļa starpība atkarībā
no konkrētās preces nedrīkst pārsniegt attiecīgi 10,
20 vai 30 procentpunktus. Pielikuma A daļā ir uzskaitītas
preces, kurām piemērojamā nodokļa starpība
nedrīkst pārsniegt 10 procentpunktus,
B daļā – preces, kurām piemērojamā
nodokļa starpība nedrīkst pārsniegt 20 procentpunktus,
un C daļā – kurām piemērojamā
nodokļa starpība nedrīkst pārsniegt 30 procentpunktus.
Pielikumā iekļautās preces
lielākoties ir tādas pašas kā Padomes Lēmuma 2004/162/EK
pielikumā iekļautās preces. Tomēr, rūpīgi
pārskatot šos preču sarakstus, tika svītrotas vairākas
preces, kuras netiek vai vairs netiek ražotas uz vietas. Un otrādi,
preču sarakstiem tika pievienotas preces, kas nebija iekļautas
Lēmumā 2004/162/EK, bet kuru ražošana tika uzsākta vai
attīstīta. Visbeidzot, noteiktas preces tika saglabātas
sarakstos, bet tām piemērojamā nodokļa starpība tika palielināta
(piemēram, pārvietojot no pielikuma A daļas uz
B daļu) vai samazināta (piemēram, pārvietojot no
pielikuma C daļas uz B daļu), lai ņemtu vērā
papildu izmaksu izmaiņas. Saskaņā ar spēkā esošajiem
noteikumiem vietējie sīkražotāji, kuru gada apgrozījums
nepārsniedz 550 000 euro, var tikt atbrīvoti no ostu nodevu
nodokļa maksājuma. Francija ir paudusi vēlmi pazemināt šo
atbrīvojuma robežsummu līdz 300 000 euro. Tomēr
papildus šai ostu nodevu nodokļa piemērošanas robežsummas samazināšanai
Francija vēlas arī vienkāršot atbrīvošanas nosacījumus
uzņēmumiem, kuru gada apgrozījums nepārsniedz
300 000 euro. Saskaņā ar ierosināto sistēmu
operatoriem, kuru gada apgrozījums nepārsniedz šo robežsummu, netiks
piemērots ostu nodevu nodoklis.  Tomēr šie operatori nevarēs
atskaitīt iepriekš samaksāto nodokļa summu. Šī sistēma
līdzinās īpašajam PVN režīmam mazajiem
uzņēmumiem, kas noteikts 2006. gada 28. novembra PVN
direktīvas 2006/112/EK 282. pantā un turpmākajos pantos.
Tādējādi šāda sistēma šķiet pieņemama.
Šajā sakarā Francija piemērotu priekšlikuma 1. pantā
minētos atbrīvojumus no nodokļa vai tā samazinājumus
visiem operatoriem, kuru gada apgrozījums ir vismaz 300 000 euro.
Lai nodrošinātu saskaņotību ar
lauksaimniecības politikas noteikumiem, nodokļa starpības
piemērošana tika atcelta attiecībā uz visiem pārtikas
produktiem, par kuriem tiek saņemts atbalsts saskaņā ar III nodaļu
Eiropas Parlamenta un Padomes 2013. gada 13. marta Regulā (ES)
Nr. 228/2013, ar ko ievieš īpašus pasākumus lauksaimniecības
jomā attālākajiem Eiropas Savienības reģioniem, un jo
īpaši produktiem, uz ko attiecas īpašais piegādes režīms.
Šā pasākuma mērķis ir novērst, ka īpašā
piegādes režīma ietvaros piešķirtā lauksaimniecības
jomas finanšu atbalsta ietekme tiek anulēta vai samazināta ar
augstāku nodokļu uzlikšanu subsidētajām precēm, piemērojot
ostu nodevu nodokli. Tāpēc Francijas iestādes piekrita no to
preču saraksta, kam var piemērot diferencētas nodokļa
likmes, svītrot visas preces, attiecībā uz kurām tiks
pieprasīts piemērot īpašo piegādes režīmu
2015. gadā.
Francijas aizjūras departamentu
sociālekonomiskās attīstības atbalsta mērķi, kas
jau tika noteikti Lēmumā 2004/162/EK, ir apstiprināti ar
prasībām attiecībā uz nodokļa mērķi. Šā
nodokļa ieņēmumu iekļaušana Francijas aizjūras
departamentu ekonomiskā un fiskālā režīma
līdzekļos un to piešķiršana Francijas aizjūras departamentu
ekonomiskās un sociālās attīstības
stratēģijai, kas ietver atbalstu vietējo darbību
veicināšanai, ir tiesisks pienākums.
Priekšlikumā ir paredzēts vēlreiz
pagarināt Lēmuma 2004/162/EK piemērošanas termiņu par
6 mēnešiem, proti, līdz 2015. gada 30. jūnijam.
Šis pasākums dos Francijai nepieciešamo laiku, lai Padomes jaunā
lēmuma noteikumus transponētu savos valsts tiesību aktos.
Jaunais režīms būs spēkā
5 gadus un 6 mēnešus. Tomēr būs nepieciešams
izvērtēt tā rezultātus. Tādēļ Francijas
iestādēm vēlākais līdz 2017. gada 31. decembrim
jāiesniedz Komisijai ziņojums par to, kā tiek piemērots ieviestais
nodokļu režīms, lai pārbaudītu īstenoto pasākumu
ietekmi un to ieguldījumu vietējās saimnieciskās
darbības atbalstīšanā un uzturēšanā, ņemot
vērā nelabvēlīgos faktorus, kas ietekmē
tālākos reģionus, un lai pārliecinātos, ka Francijas
piešķirtās nodokļu priekšrocības attiecībā uz
vietējā ražojuma precēm joprojām ir nepieciešamas un
proporcionālas. Pamatojoties uz šo ziņojumu, Komisija iesniegs
Padomei ziņojumu un vajadzības gadījumā priekšlikumu, lai,
ņemot vērā izdarītos secinājumus, pielāgotu
šā lēmuma noteikumus.
Lai novērstu juridisku vakuumu, šo
lēmumu piemēro, sākot no 2015. gada 1. jūlija.
Padomes lēmums neskar LESD 107. un 108.
panta iespējamo piemērošanu.
3.           PRIEKŠLIKUMA JURIDISKIE
ASPEKTI
Ierosināto
pasākumu kopsavilkums
Atļauja
Francijai piemērot atbrīvojumus vai samazinājumus
attiecībā uz ostu nodevu nodokli dažām precēm, ko ražo
Francijas aizjūras departamentos Gvadelupā, Gviānā,
Martinikā, Majotā un Reinjonā.
Juridiskais
pamats
LESD 349. pants.
Subsidiaritātes
princips
Vienīgi
Padomei ir pilnvaras, pamatojoties uz LESD 349. pantu, pieņemt īpašus
pasākumus par labu tālākajiem reģioniem, pielāgojot
Līgumu, tostarp kopējo politikas virzienu, piemērošanu šiem
reģioniem, ņemot vērā pastāvīgus
nelabvēlīgus faktorus, kas ietekmē tālāko reģionu
ekonomisko un sociālo stāvokli.
Tādējādi
šajā priekšlikumā ir ievērots subsidiaritātes princips.
Proporcionalitātes
princips
Priekšlikums ir
saskaņā ar proporcionalitātes principu šādu iemeslu
dēļ.
Tas attiecas tikai
uz precēm, par kurām ir sniegts pamatojums saistībā ar
papildu izmaksām vietējā ražojuma precēm.
Tāpat
maksimālā ierosinātā starpība katrai precei, uz kuru
attiecas šis priekšlikums, nepārsniedz to, kas nepieciešams, ņemot
vērā katras attiecīgās vietējās ražošanas papildu
izmaksas. Tādējādi nodokļu slogs, kas tiek uzlikts
precēm, kuras importē Francijas  tālākajos reģionos,
nepārsniedz to, kas nepieciešams, lai kompensētu vietējā
ražojuma preču vājāku konkurētspēju.
Juridisko
instrumentu izvēle
Ierosinātais
instruments: Padomes lēmums.
Citi instrumenti
nebūtu piemēroti šādu iemeslu dēļ.
Atkāpes, ko piešķir
saskaņā ar LESD 349. pantu, ir ietvertas Padomes lēmumos.
4.           IETEKME UZ BUDŽETU
Priekšlikums neietekmē Savienības
budžetu.
2014/0308 (CNS)
Priekšlikums
PADOMES LĒMUMS
par ostu nodevu nodokļa režīmu Francijas
tālākajos reģionos
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 349. pantu,
ņemot vērā Eiropas Komisijas
priekšlikumu,
pēc leģislatīvā akta
projekta nosūtīšanas valstu parlamentiem,
ņemot vērā Eiropas Parlamenta
atzinumu[1],
saskaņā ar īpašo likumdošanas
procedūru,
tā kā:
(1)       Līguma noteikumi, kas ir
piemērojami Savienības tālākajiem reģioniem, pie
kuriem pieder Francijas aizjūras departamenti, principā
nepieļauj nodokļu uzlikšanas atšķirības starp vietējām
precēm un precēm no Francijas pamatteritorijas vai citām
dalībvalstīm. Tomēr Līguma 349. pantā ir
paredzēta iespēja ieviest īpašus pasākumus par labu šiem
reģioniem, ņemot vērā pastāvīgus
nelabvēlīgus faktorus, kas ietekmē tālāko reģionu
ekonomisko un sociālo situāciju.
(2)       Tāpēc būtu
jāpieņem īpaši pasākumi, lai izstrādātu
nosacījumus Līgumu piemērošanai minētajos reģionos.
Šādiem pasākumiem ir jāņem vērā minēto reģionu
īpatnības un grūtības, neietekmējot Savienības
tiesiskā regulējuma integritāti un saskaņu, tostarp
iekšējo tirgu un kopējo politiku. Nelabvēlīgie faktori, kas
ietekmē Savienības tālākos reģionus, ir minēti
Līguma 349. pantā: attālums, atkarība no izejvielām
un enerģijas avotiem, vajadzība veidot lielākus krājumus,
mazs vietējais tirgus apvienojumā ar mazattīstītu eksporta
darbību utt. Visi šie nelabvēlīgie faktori palielina ražošanas
izmaksas un līdz ar to sadārdzina vietējā ražojuma
preču pašizmaksu, tādējādi, neīstenojot īpašus
pasākumus, šīs preces būtu mazāk
konkurētspējīgas nekā ievestās, pat ņemot
vērā izmaksas preču transportēšanai uz aizjūras
departamentiem. Tas nozīmē, ka būtu grūtāk
saglabāt vietējo ražošanu. Tāpēc ir jāveic īpaši
pasākumi, lai stiprinātu vietējo ražošanu, uzlabojot tās
konkurētspēju. Ar Padomes Lēmumu 2004/162/EK Francijai līdz
2014. gada 31. decembrim ir atļauts vietējā ražojuma
preču konkurētspējas atjaunošanas nolūkā piemērot
atbrīvojumus vai samazinājumus attiecībā uz ostu nodevu nodokli
dažām precēm, ko ražo aizjūras departamentos Gvadelupā,
Gviānā, Martinikā un Reinjonā, un no 2014. gada
1. janvāra – Majotā. Minētā lēmuma
pielikumā ir sniegts to preču saraksts, kurām var piemērot
nodokļa atbrīvojumus vai samazinājumus. Vietējā
ražojuma un pārējām precēm piemērojamā
nodokļa starpība atkarībā no konkrētās preces
nedrīkst pārsniegt attiecīgi 10, 20 vai 30 procentpunktus.
(3)       Francija ir lūgusi
laikposmā no 2015. gada 1. janvāra saglabāt
Lēmumā 2004/162/EK paredzētajai sistēmai līdzīgu sistēmu.
Francija norāda, ka iepriekš uzskaitītie nelabvēlīgie
faktori ir pastāvīgi un ka Lēmumā 2004/162/EK
paredzētais nodokļu režīms ir ļāvis saglabāt un
atsevišķos gadījumos attīstīt vietējo ražošanu un nav sniedzis
priekšrocības saņēmējiem uzņēmumiem, jo
kopumā to preču imports, kurām piemēro
diferencētās nodokļu likmes, turpināja palielināties.
(4)       Šajā saistībā
Francija attiecībā uz katru tālāko reģionu, proti,
Gvadelupu, Gviānu, Martiniku, Majotu un Reinjonu, Komisijai paziņoja
par to preču sarakstu pieciem kopumiem, kurām tās plāno
piemērot nodokļu starpību, kas nepārsniedz 10, 20 vai 30
procentpunktus, atkarībā no tā, vai šīs preces ir
vietēja ražojuma vai nē. Tas neattiecas uz Francijas tālāko
reģionu Senmartēnu.
(5)       Ar šo lēmumu tiek
īstenoti Līguma 349. panta noteikumi un Francijai tiek
atļauts piemērot atšķirīgas nodokļa likmes
precēm, par kurām tās ir pamatojušas, pirmkārt,
vietējās ražošanas faktu, otrkārt, ievērojama apmēra
preču importu (tostarp no Francijas pamatteritorijas, kā arī
citām dalībvalstīm), kas var kaitēt vietējās
ražošanas saglabāšanai, un, visbeidzot, tādu papildu izmaksu
esību, kas sadārdzina vietējās ražošanas pašizmaksu
salīdzinājumā ar ievestajām precēm un pavājina
vietējā ražojuma preču konkurētspēju. Atļautā
nodokļu starpība nedrīkstētu pārsniegt pamatotās
papildu izmaksas. Šo principu piemērošana ļaus īstenot
Līguma 349. panta noteikumus, nepārsniedzot nepieciešamību
un neradot nepamatotas priekšrocības vietējai ražošanai, lai
neietekmētu Savienības tiesiskā regulējuma integritāti
un saskaņu, tostarp saglabājot godīgu konkurenci
iekšējā tirgū un valsts atbalsta politikas jomā.
(6)       Lai vienkāršotu mazo
uzņēmumu saistības, atbrīvojumi no nodokļa vai tā
samazinājumi attieksies uz visiem operatoriem, kuru gada apgrozījums
ir vismaz 300 000 euro. Operatoriem, kuru gada apgrozījums ir
mazāks par šo robežsummu, ostu nodevu nodokli nepiemēro, tomēr
tie nevar  atskaitīt iepriekš samaksāto nodokļa summu.
(7)       Lai nodrošinātu
saskaņotību ar Kopienas tiesībām, nodokļa
starpības piemērošana ir jāatceļ attiecībā uz
visiem pārtikas produktiem, par kuriem tiek saņemts atbalsts, kas
paredzēts Eiropas Parlamenta un Padomes Regulas (ES) Nr. 228/2013[2]
III nodaļā. Šā pasākuma mērķis ir
novērst, ka īpašā piegādes režīma ietvaros
piešķirtā lauksaimniecības jomas finanšu atbalsta ietekme tiek
anulēta vai samazināta ar augstāku nodokļu uzlikšanu
subsidētajām precēm, piemērojot ostu nodevu nodokli.
(8)       Francijas aizjūras
departamentu sociālekonomiskās attīstības atbalsta
mērķi, kas jau tika noteikti Lēmumā 2004/162/EK, ir
apstiprināti ar prasībām attiecībā uz nodokļa
mērķi. Šā nodokļa ieņēmumu iekļaušana
Francijas aizjūras departamentu ekonomiskā un fiskālā
režīma līdzekļos un to piešķiršana Francijas aizjūras
departamentu ekonomiskās un sociālās attīstības
stratēģijai, kas ietver ieguldījumu vietējo darbību
veicināšanā, ir tiesisks pienākums.
(9)       Tāpēc ir
nepieciešams Lēmuma 2004/162/EK piemērošanas termiņu
pagarināt par 6 mēnešiem, proti, līdz 2015. gada
30. jūnijam. Tas ļaus Francijai šo lēmumu transponēt
savos valsts tiesību aktos.
(10)     Šo režīmu piemēro
5 gadus un 6 mēnešus, proti, līdz 2020. gada
31. decembrim, kad beidzas arī pašreiz spēkā esošo reģionālā
atbalsta pamatnostādņu piemērošanas termiņš. Tomēr
iepriekš būs jāizvērtē šā režīma
piemērošanas rezultāti. Tādēļ Francija
vēlākais līdz 2017. gada 31. decembrim iesniegs ziņojumu
par to, kā tiek piemērots ieviestais nodokļu režīms, lai
pārbaudītu īstenoto pasākumu ietekmi un to ieguldījumu
vietējās saimnieciskās darbības atbalstīšanā un
uzturēšanā, ņemot vērā nelabvēlīgos
faktorus, kas ietekmē tālākos reģionus. Šā
ziņojuma mērķis būs pārbaudīt, vai Francijas
piešķirtās fiskālās priekšrocības attiecībā
uz vietējā ražojuma precēm nepārsniedz absolūti
nepieciešamo un vai šīs priekšrocības joprojām ir nepieciešamas
un proporcionālas. Turklāt tajā būs jāiekļauj
analīze par ieviestā režīma ietekmi uz cenu līmeni
Francijas tālākajos reģionos. Pamatojoties uz šo ziņojumu,
Komisija iesniegs Padomei ziņojumu un vajadzības gadījumā
priekšlikumu, lai atbilstoši secinājumiem pielāgotu šā lēmuma
noteikumus.
(11)     Lai novērstu juridisku
vakuumu, šo lēmumu piemēro, sākot no 2015. gada
1. jūlija.
(12)     Šis lēmums neskar
Līguma 107. un 108. panta iespējamo piemērošanu,
IR PIEŅĒMUSI ŠO LĒMUMU.
1. pants
1.           Atkāpjoties no
Līguma 28., 30. un 110. panta, Francijai atļauj līdz
2020. gada 31. decembrim noteikt atbrīvojumus no ostu nodevu nodokļa
vai tā samazinājumus attiecībā uz pielikumā
minētajām precēm, kuras ražo Gvadelupā, Gviānā,
Martinikā, Majotā un Reinjonā, kas Līguma 349. panta
nozīmē ir Francijas tālākie reģioni.
Šie atbrīvojumi vai samazinājumi
jāveic saskaņā ar attiecīgo tālāko reģionu
ekonomiskās un sociālās attīstības
stratēģiju, ņemot vērā Kopienas  sistēmu, un tiem
jāveicina vietējās darbības, nemainot tirdzniecības
nosacījumus tādā mērā, ka tas būtu pretrunā
kopīgajām interesēm.
2.           Attiecībā uz
nodokļa likmi, ko piemēro līdzīgām precēm, kas
nav ražotas attiecīgajos tālākajos reģionos,
piemērotie atbrīvojumi vai samazinājumi, kas minēti 1.
punktā, nedrīkst radīt starpību, kas pārsniedz:
a) 10 procentpunktus par precēm,
kas uzskaitītas pielikuma A iedaļā;
b) 20 procentpunktus par precēm,
kas uzskaitītas pielikuma B iedaļā;
c) 30 procentpunktus par precēm,
kas uzskaitītas pielikuma C iedaļā.
Francija apņemas nodrošināt, ka
pielikumā minētajām precēm piemērotie atbrīvojumi
vai samazinājumi nepārsniedz noteiktos procentpunktus, kas ir
nepieciešams, lai saglabātu, veicinātu un attīstītu
vietējo saimniecisko darbību.
3.           Francija piemēro
iepriekšējos divos punktos minētos nodokļu atbrīvojumus vai
samazinājumus tiem operatoriem, kuru gada apgrozījums ir vismaz
300 000 euro. Operatoriem, kuru gada apgrozījums ir zemāks
par šo robežsummu, ostu nodevu nodokli nepiemēro.
2. pants
Precēm, uz kurām attiecas Regulas
(ES) Nr. 228/2013 III nodaļā paredzētais īpašais
piegādes režīms, Francijas iestādes piemēro tādu pašu
nodokļu režīmu kā vietējā ražojuma precēm.
3. pants
Francija nekavējoties paziņo Komisijai
par 1. pantā minēto nodokļu režīmu.
Francija vēlākais līdz 2017.
gada 31. decembrim iesniedz Komisijai ziņojumu par to, kā tiek
piemērots 1. pantā minētais nodokļu režīms,
norādot īstenoto pasākumu ietekmi un to ieguldījumu
vietējās saimnieciskās darbības atbalstīšanā un
uzturēšanā, ņemot vērā nelabvēlīgos faktorus,
kas ietekmē tālākos reģionus.
Pamatojoties uz šo ziņojumu, Komisija
iesniedz Padomei ziņojumu un vajadzības
gadījumā – priekšlikumu.
4. pants
Lēmuma 2004/162/EK (kas grozīts ar
2014. gada 12. jūnija Lēmumu 378/2014/ES) 1. panta
1. punktā datumu "līdz 2014. gada 31. decembrim"
aizstāj ar datumu "līdz 2015. gada 30. jūnijam".
5. pants
Šā
lēmuma 1. līdz 3. pantu piemēro no 2015. gada 1. jūlija.
Šā
lēmuma 4. pantu piemēro no 2015. gada 1. janvāra.
6. pants
Šis lēmums
ir adresēts Francijas Republikai.
Briselē,
                                                                       Padomes
vārdā —
                                                                       priekšsēdētājs
[1]               OV C […], […], […]. lpp.
[2]               Eiropas Parlamenta un Padomes 2013. gada
13. marta Regula (ES) Nr. 228/2013, ar ko ievieš īpašus
pasākumus lauksaimniecības jomā attālākajiem Eiropas
Savienības reģioniem un atceļ Padomes Regulu (EK)
Nr. 247/2006 (OV L 78, 20.3.2013., 23. lpp.).
PIELIKUMS
A. Saraksts ar
precēm, kas minētas 1. panta 2. punkta a) apakšpunktā
saskaņā ar kopējā muitas tarifa nomenklatūras
klasifikāciju[1]
1. Tālākais
reģions – Gvadelupa
0105 11, 0201, 0203, 0207, 0208,
0305 49 80, 0702, 0705 19, 0706 10 00 10, 0707 00 05,
0709 60 10, 0709 60 99, 1106, 2103 30 90,
2103 90 30, 2209 00 91, 2505, 2712 10 90, 2804,
2806, 2811, 2814, 2853 00 10, 3808, 4407 10, 4407 21
līdz 4407 29, 4407 99, 7003 12 99,
7003 19 90, 7003 20, 8419 19.
2. Tālākais
reģions – Gviāna
0105 11, 0702,
0709 60, 0805, 0807, 1006 20, 1006 30, 2505 10,
2517 10, 3824 50, 3919, 3920 43, 3920 51, 6810 11,
7215, 7606, izņemot 7606 91, 9405 60.
3. Tālākais
reģions – Martinika
0105 11, 0105 12, 0105 15, 0201,
0203, 0207, 0208 10, 0209, 0305, 0403, izņemot 0403 10, 0405,
0706, 0707, 0709 60, 0709 99, 0710, izņemot 0710 90, 0711,
0801 11 līdz 0801 19, 0802 90, 0803, 0804 30,
0804 50, 0805, 0809 10, 0809 40, 0810 30, 0810 90,
0812, 0813, 0910 91, 1102, 1106 20, 1904 10, 1904 20, 2001,
2005, izņemot 2005 99, 2103 30, 2103 90, 2104 10,
2505, 2710, 2711, 2712, 2804, 2806, 2811, izņemot 2811 21, 2814,
2836, 2853 00 10, 2907, 3204, 3205, 3206, 3207, 3401, 3808, 3820,
4012 11, 4012 12, 4012 19, 4401, 4407 21 līdz 4407 29,
4408, 4409, 4415 20, 4421 90, 4811, 4820, 6306 12, 6306 19,
6306 30, 6902, 6904 10, 7006, 7003 12, 7003 19, 7113 à
7117, 7225, 7309, 7310, izņemot 7310 21, 7616 91, 7616 99,
8402 90, 8419 19, 8902, 8903 99, 9406.
4. Tālākais
reģions – Majota
0407, 0702, 0704 90 90, 0705 19,
0709 99 10, 0707 00 05, 0708 90, 0709 30,
0709 60, 0709 93 10, 0709 99 60, 0714, 0801 11,
0801 12, 0801 19, 0803, 0804 30, 0805 10, 0904 11,
0904 12, 0905, 1806, 2309 90, izņemot 2309 90 96, 3925 10 00,
3925 90 80, 3926 90 90, 3926 90 97, 6901, 6902,
9021 21 90.
5. Tālākais reģions – Reinjona
0105 11, 0105 12, 0105 13,
0105 15, 0207, 0208 10, 0208 90 30, 0208 90 98,
0209, 0301, 0302, 0303, 0304, 0305, 0403, 0405, izņemot 0405 10,
0406 10, 0406 90, 0407, 0408, 0601, 0602, 0710, 0711 90 10,
0801, 0803, 0804, 0805, 0806, 0807, 0808, 0809, 0810, 0811, 0812, 0813, 0904,
0909 31, 0910 99 99, 1101 00 15, 1106 20,
1108 14, 1604 14, 1604 19, 1604 20, 1701, 1702, 1903, 1904,
2001, 2002 10, 2004 10 10, 2004 10 91, 2004 90 50,
2004 90 98, 2005 10, 2005 20, 2005 40, 2006,
2007, izņemot 2007 99 97 10,
2103 20, 2103 90, 2104, 2201, 2309 90, izņemot
2309 90 35 un 2309 90 96 90, ,
2710 19 81 à 2710 19 99, 3211, 3214, 3402,
3403 99, 3505 20, 3506 10, 3808 92, 3808 99, 3809,
3811 90, 3814, 3820, 3824, 3921 11, 3921 13,
3921 90 90, 3925 10, 3926 90, 4009, 4010, 4016,
4407 10, 4409 10, 4409 21, 4409 29, 4415 20, 4421,
4811, 4820, 6306, 6801, 6811 89, 7007 29, 7009, izņemot
7009 10, 7312 90, 7314, izņemot 7314 20, 7314 39,
7314 41, 7314 49 un 7314 50, 7606, 8310, 8418 50,
8418 69, 8418 91, 8418 99, 8421 21 à 8421 29,
8471 30, 8471 41, 8471 49, 8537, 8706, 8707, 8708, 8902,
8903 99, 9001, 9021 21 90, 9021 29, 9405, 9406,
9506 21, 9506 29, 9619.
B. Saraksts ar
precēm, kas minētas 1. panta 2. punkta b) apakšpunktā
saskaņā ar kopējā muitas tarifa nomenklatūras
klasifikāciju
1. Tālākais
reģions – Gvadelupa
0302, 0306 15, 0306 16, 0306 19,
0307 91, 0307 99, 0403, 0407, 0409, 0807 11,
0807 19 90, 1601, 1602 41 10, 1604 20 10,
1806 31, 1806 32 10, 1806 32 90, 1806 90 31,
1806 90 60, 1901 20, 1902 11, 1902 19, 1905, 2105,
2106, 2201 90, 2202 10, 2202 90, 2207 10, 2208 40,
2309 90, izņemot 2309 90 31 30, 2309 90 51
un 2309 90 96 90, 2523 29, 2828, 3101, 3102 90,
3103 90, 3104 20, 3105 20, 3208, 3209, 3305 10, 3401, 3402,
3406, 3917, izņemot 3917 10 10, 3919, 3920, 3923, 3924 10,
3925 10, 3925 30, 3925 90, 3926 90, 4418 10,
4418 20, 4418 90, 4818 10, 4818 20, 4818 30,
4818 90, 4821 10, 4821 90, 4823 40, 4823 61,
4823 69, 4823 70 10, 4910, 4911 10, 6303 12,
6303 91, 6303 92 90, 6303 99 90, 6306 12,
6306 19, 6306 30, 6810, izņemot 6810 11 10,
7213 10, 7213 91 10, 7214 20, 7214 99 10,
7308 30, 7308 40, 7308 90 59, 7308 90 98,
7309 00 10, 7310 10, 7310 21 11, 7310 21 19,
7310 29, 7314, izņemot 7314 12, 7610 10,
7610 90 90, 7616 99 90, 9001 40, 9404 10,
9404 21, 9406 00 20.
2. Tālākais
reģions – Gviāna
0201, 0203, 0204, 0206 10 95,
0206 10 98, 0206 30, 0206 80 99, 0207 11,
0207 13, 0207 41, 0207 43, 0208 10, 0208 90 10,
0208 90 30, 0209 10 90, 0209 90, 0210 11,
0210 12, 0210 19, 0210 99, 0302, 0303 89, 0304,
0305 39 90, 0305 49 80, 0305 59 80,
0305 69 80, 0306 17, 0403 10, 0406 10, 0406 40,
0406 90, 0901, izņemot 0901 90, 1601, 1602, 1604 11
līdz 1604 20, 1605 10 à 1605 29, 1605 52 à
1605 54, 1905, 2001 90 10, 2001 90 20,
2001 90 40, 2001 90 70, 2001 90 92,
2001 90 97, 2006 00 10, 2006 00 31,
2006 00 35, 2006 00 38 81, 2006 00 38 89,
2006 00 91, 2006 00 99 99, 2008 11, 2008 99,
izņemot 2008 99 48 19, 2008 99 48 99,
2008 99 49 80, 2103, 2105, 2106 90 98, 2201 , 2202,
2208 40, 2309 90, izņemot 2309 90 96 90,
2309 90 96 30, 2309 90 31 30,
2309 90 35, 2309 90 43, 2309 90 41 20, 2309 90 41 80
un 2309 90 51, 2828 90, 3208 90, 3209 10, 3402,
3809 91, 3923, izņemot 3923 10, 3923 40 un 3923 90,
3925, 3926 90, 4201, 4817, 4818, 4819 40, 4819 50, 4819 60,
4820 10, 4821 10, 4823 69, 4823 90 85, 4905 91,
4905 99, 4909, 4910, 4911, 5907, 6109, 6205, 6206, 6306 12,
6306 19, 6307 90 98, 6802 23, 6802 29, 6802 93,
6802 99, 6810 19, 6815, 7006 00 90, 7009, 7210,
7214 20, 7214 99, 7216, 7301, 7306, 7308 10, 7308 30,
7308 90, 7309, 7310, izņemot 7310 21 11 un
7310 21 19, 7314, 7326 90 98, 7411, 7412, 7604, 7607,
7610 10, 7610 90, 7612 10, 7612 90 30,
7612 90 80, 7616 91, 7616 99, 7907, 8211,
8421 21 00 90, 8537 10, 9404 21, 9405 20,
9405 40.
3. Tālākais
reģions – Martinika
0210 11, 0210 12, 0210 19,
0210 20, 0210 99 41, 0210 99 49, 0210 99 51,
0210 99 59, 0302, 0303, 0304, 0306, 0307, 0403 10, 0406 10,
0406 90 50, 0407, 0408 99, 0409, 0601, 0602, 0603, 0604, 0702,
0704 90, 0705, 0710 90, 0807, 0811, 1601, 1602, 1604 20,
1605 10, 1605 21, 1605 62, 1702, 1704 90 61,
1704 90 65, 1704 90 71, 1806, 1902, 2005 99, 2105,
2106, 2201, 2202 10, 2202 90, 2208 40, 2309, izņemot
2309 90 96 30, 2517 10, 2523 21, 2523 29, 2811 21,
2828 10, 2828 90, 3101, 3102, 3103, 3104, 3105, , 3208, 3209, 3210,
3211, 3212, 3213, 3214, 3215, 3303, 3304, 3305, 3402, 3406, 3917,3919, 3920,
3921 11, 3921 19, 3923 21, 3923 29, 3923 30, 3924,
3925, 3926 10, 3926 30, 3926 90 92, 4418 10,
4418 20, 4418 90, 4818 10, 4818 20, 4818 30,
4818 40, 4818 90, 4819, 4821, 4823, 4902, 4907 00 90, 4909,
4910, 4911 10, 6103, 6104, 6105, 6107, 6109 10, 6109 90 20,
6109 90 90, 6203, 6204, 6205, 6207, 6208, 6805, 6810 11,
6810 19, 6810 91, 6811 81, 6811 82, 7015 10, 7213,
7214, 7217, 7308, 7314, 7610, 8421 21, 8708 21 90,
8708 99 97, 8716 40, 8901 90 10, 9021 21,
9021 29, 9401 30, 9401 51, 9401 59, 9401 69,
9401 71, 9401 79, 9401 90, 9403, 9404 10, 9404 21,
9405 60.
4. Tālākais
reģions – Majota
0301, 0302, 0303, 0304, 0305, 4407, 4409, 4414,
4418, 4419, 4420, 4421, 4819, 4821, 4902, 4909, 4910, 4911, 7003, 7005, 7210,
7212 30, 7216 61 90, 7216 91 10, 7301, 7308 30 7312, 7314, 7326 90 98, 7606,
7610 10, 8310, 9401 69, 9401 90 30, 9403 20 80, 9403 40,
9406 00 31, 9406 00 38.
5. Tālākais
reģions – Reinjona
0306 11, 0306 16, 0306 17,
0306 21, 0306 26, 0306 27, 0307 11, 0307 19,
0307 59, 0409, 0603, 0604 20 40, 0604 90 91, 0604
90 99, 0709 60, 0901 21, 0901 22, 0910 11,
0910 12, 0910 30, 0910 91 10, 0910 91 90,
1516 20, 1601, 1602, 1605,1704, 1806, 1901, 1902, 1905, 2005 51,
2005 59, 2005 99 10, 2005 99 30, 2005 99 50,
2005 99 80, 2008, izņemot 2008 19 19 80,
2008 30 55 90, 2008 40 51 90,
2008 40 59 90, 2008 50 61 90,
2008 60 50 90, 2008 70 61 90,
2008 80 50 90, 2008 97 59 90 un
2008 99 49 80, 2105, 2106 90, 2208 40, 2309 10,
3208, 3209, 3210, 3212, 3301 12, 3301 13, 3301 24, 3301 29,
3301 30, 3401 11, 3917, 3920, 3921 90 60, 3923, 3925 20,
3925 30, 4012, 4418, 4818 10, 4819 10, 4819 20, 4821,
4823 70, 4823 90, 4909, 4910, 4911 10, 4911 91,
7216 61 10, 7308, izņemot 7308 90, 7309, 7310,
7314 20, 7314 39, 7314 41, 7314 49, 7314 50, 7326,
7608, 7610, 7616 91, 7616 99 90, 8419 19, 8528 51,
8528 71, 8528 72, 8528 73, 9401, izņemot 9401 10 un
9401 20, 9403, 9404 10, 9506 99 90.
C. Saraksts ar
precēm, kas minētas 1. panta 2. punkta c) apakšpunktā
saskaņā ar kopējā muitas tarifa nomenklatūras
klasifikāciju
1. Tālākais
reģions – Gvadelupa
0901 21, 0901 22, 1006 30,
1006 40, 1101, 1701, 2007, 2009, izņemot
2009 11 99 98, 2009 49 99 90,
2009 79 19 90, 2009 89 69 90,
2009 89 73 90, 2009 89 97 99,
2009 90 59 39 un 2009 90 59 90, 2208 70[2], 2208 90[3], 7009 91,
7009 92.
2. Tālākais
reģions – Gviāna
1702, 2007, 2009, izņemot
2009 11 99 98, 2009 31 19 99,
2009 49 99 90, 2009 89 36 90, 2009 81 99 90
un 2009 90 98 80, 2203, 2208 70[4], 2208 90[5], 4403 49,
4403 99 95, 4407 22, 4407 29, 4407 99 96,
4409 29 91, 4409 29 99, 4418 10 10,
4418 10 90, 4418 20 10, 4418 20 80, 4418 40,
4418 50, 4418 60, 4418 90, 4420 10, 9403 40 10,
9406 00 11, 9406 00 20, 9406 00 38.
3. Tālākais
reģions – Martinika
0901 21, 0901 22, 1006 30,
1006 40, 1101 00 11, 1101 00 15, 1701, 1901, 1905,
2006 00 10, 2006 00 35, 2006 00 91, 2007,
izņemot 2007 10 99 15, 2007 99 33 15, un
2007 99 39 29, 2008, izņemot 2008 20 51,
2008 50 61 90, 2008 60 50 10,
2008 80 50 90, 2008 93 93 90, 2008 97
51 90, 2008 97 59 90, 2008 99 48 94,
2008 99 48 99, 2008 99 49 80 un
2008 99 99 90, 2009, izņemot 2009 11 99 96,
2009 11 99 98, 2009 19 98 99,
2009 29 99 90, 2009 39 39 19,
2009 39 39 99, 2009 49 30 91,
2009 49 30 99, 2009 49 91 90,
2009 69 51 10, 2009 79 11 91,
2009 79 11 99, 2009 89 97 99[6],
2009 89 99 99[7]
un 2009 90 59 90[8],
2203, 2204 29, 2205, 2208 70[9],
2208 90[10],
7009 91, 7009 92, 7212 30, 9001 40.
4. Tālākais
reģions – Majota
0401, 0403, 0406, 1601, 1602, 1901, 1905, 2105,
2201, 2202, 2203, 3301 29 11, 3301 29 31, 3401, 3402,
9404 29 90.
5. Tālākais
reģions – Reinjona
0905 10, 1512 19, 1514 19 90,
1515 29, 2009, izņemot 2009 11 99 96,
2009 19 98 99, 2009 29 99 90,
2009 39 31 19, 2009 69 19 10, 2009 69 51 10,
2009 79 19 90, 2009 79 98 20, 2009 89 69 90[11],
2009 89 73 90, 2009 89 97 99[12],
2009 89 99 99[13],
2009 90 51 80 un 2009 90 59[14], 2202 10,
2202 90, 2203, 2204 21 79, 2204 21 80,
2204 21 83, 2204 21 84, 2204 29 83,
2204 29 84, 2206 00 59, 2206 00 89, 2208 70[15], 2208 90[16], 2402 20, 7113,
7114, 7115, 7117, 7308 90, 9404 21 10, 9404 21 90,
9404 29 10, 9404 29 90.
[1]               I pielikums
Padomes 1987. gada 23. jūlija Regulā (EEK) Nr. 2658/87 par
tarifu un statistikas nomenklatūru un kopējo muitas tarifu
(OV L 256, 7.9.1987., 1. lpp.); regulā jaunākie
grozījumi izdarīti ar Komisijas 2013. gada 4. oktobra
Īstenošanas regulu (ES) Nr. 1001/2013 (OV L 290,
31.10.2013.).
[2]               Vienīgi preces uz pozīcijas 2208 40 ruma
bāzes.
[3]               Vienīgi preces uz pozīcijas 2208 40 ruma
bāzes.
[4]               Vienīgi preces uz pozīcijas 2208 40 ruma
bāzes.
[5]               Vienīgi preces uz pozīcijas 2208 40 ruma
bāzes.
[6]               Ja preces Briksa vērtība pārsniedz 20.
[7]               Ja preces Briksa vērtība pārsniedz 20.
[8]               Ja preces Briksa vērtība pārsniedz 20.
[9]               Vienīgi preces uz pozīcijas 2208 40 ruma
bāzes.
[10]             Vienīgi preces uz pozīcijas 2208 40 ruma
bāzes.
[11]             Ja preces Briksa vērtība pārsniedz 20.
[12]             Ja preces Briksa vērtība pārsniedz 20.
[13]             Ja preces Briksa vērtība pārsniedz 20.
[14]             Ja preces Briksa vērtība pārsniedz 20.
[15]             Vienīgi preces uz pozīcijas 2208 40 ruma
bāzes.
[16]             Vienīgi preces uz pozīcijas 2208 40 ruma
bāzes.


Svarīgs juridisks paziņojums

|

52007PC0402

Priekšlikums Padomes lēmums ar ko atbilstoši Eiropas Parlamenta un Padomes regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu 1507xNK603 (DAS-Ø15Ø7-1xMON-ØØ6Ø3-6), kas sastāv vai ir ražoti no tās (Autentiski ir tikai teksti franču, holandiešu un angļu valodā)  /* COM/2007/0402 galīgā redakcija */

	[pic] | EIROPAS KOPIENU KOMISIJA |Briselē, 11.7.2007COM(2007) 402 galīgā redakcijaPriekšlikumsPADOMES LĒMUMSar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu 1507xNK603 (DAS-Ø15Ø7-1xMON-ØØ6Ø3-6), kas sastāv vai ir ražoti no tās(Autentiski ir tikai teksti franču, holandiešu un angļu valodā)(iesniegusi Komisija)PASKAIDROJUMA RAKSTSPievienotais Padomes lēmuma priekšlikums attiecas uz pārtiku un barību, kas satur ģenētiski modificētu kukurūzu 1507xNK603, kas sastāv vai ir ražota no tās, un par kuru 2004. gada 27. septembrī uzņēmumi Pioneer Overseas Corporation un Dow AgroSciences Europe Apvienotās Karalistes kompetentajām iestādēm iesniedza pieteikumu par laišanu tirgū saskaņā ar Regulu (EK) Nr. 1829/2003 par ģenētiski modificētu pārtiku un barību.Pievienotais priekšlikums attiecas arī uz citu tādu produktu laišanu tirgū, kas satur vai sastāv no kukurūzas 1507xNK603 un kas paredzēti tādai pašai lietošanai kā jebkura cita kukurūza, izņemot audzēšanu.Eiropas Pārtikas nekaitīguma iestāde („EPNI”) 2006. gada 12. maijā sniedza labvēlīgu atzinumu saskaņā ar Regulas Nr. 1829/2003 6. un 18. pantu un secināja, ka ir maz ticams, ka, laižot tirgū produktus, kas satur kukurūzu 1507xNK603, sastāv vai ir ražoti no tās, kā minēts pieteikumā, tiks negatīvi ietekmēta cilvēku vai dzīvnieku veselība vai vide[1]. Sniedzot savu atzinumu, EPNI secināja, ka atsevišķos gadījumos var izmantot datus produktu drošuma labad un, apspriežoties ar valstu kompetentajām iestādēm, kā noteikts minētās regulas 6. panta 4. punktā un 18. panta 4. punktā, ņēma vērā visus dalībvalstu uzdotos konkrētos jautājumus un paustās bažas.Pamatojoties uz šiem apsvērumiem, 2007. gada 8. jūnijā Pārtikas aprites un dzīvnieku veselības pastāvīgajai komitejai tika iesniegts Komisijas lēmuma projekts, ar ko atļauj laist Kopienas tirgū produktus, kas satur ģenētiski modificētu kukurūzu 1507xNK603, kas sastāv vai ir ražoti no tās, lai komiteja par to balsotu. Komiteja atzinumu nesniedza; piecpadsmit dalībvalstis nobalsoja par (214 balsis), astoņas dalībvalstis nobalsoja pret (83 balsis) un četras dalībvalstis (48 balsis) atturējās.Tādējādi saskaņā ar 35. panta 2. punktu Regulā (EK) Nr. 1829/2003 un saskaņā ar 5. pantu Padomes Lēmumā 1999/468/EK, kas grozīts ar Padomes Lēmumu 2006/512/EK, Komisijai jāiesniedz Padomei priekšlikums, kas attiecas uz veicamajiem pasākumiem, un Padomei trīs mēnešu laikā jāpieņem lēmums ar kvalificētu balstu vairākumu un jāinformē par to Parlaments.PriekšlikumsPADOMES LĒMUMSar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu 1507xNK603 (DAS-Ø15Ø7-1xMON-ØØ6Ø3-6), kas sastāv vai ir ražoti no tās(Autentiski ir tikai teksti franču, holandiešu un angļu valodā) (Dokuments attiecas uz EEZ)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību[2] un jo īpaši tās 7. panta 3. punktu un 19. panta 3. punktu,tā kā:(1) 2004. gada 27. septembrī uzņēmumu Pioneer Overseas Corporation un Dow AgroSciences Europe vārdā uzņēmums Pioneer Overseas Corporation iesniedza pieteikumu Apvienotās Karalistes kompetentajām iestādēm saskaņā ar Regulas (EK) Nr. 1829/2003 5. un 17. pantu, lai laistu tirgū pārtiku, pārtikas sastāvdaļas un barību, kas satur ģenētiski modificētu kukurūzu 1507xNK603, kas sastāv vai ir ražota no tās („pieteikums”).(2) Pieteikumā minēta arī citu tādu produktu laišana tirgū, kas satur kukurūzu 1507xNK603 vai sastāv no tās un paredzēti tādai pašai izmantošanai kā jebkura cita kukurūza, izņemot audzēšanu. Tāpēc saskaņā ar Regulas (EK) Nr. 1829/2003 5. panta 5. punkta un 17. panta 5. punkta noteikumiem tajā ir iekļauti dati un informācija, kas vajadzīga atbilstoši III un IV pielikumam Eiropas Parlamenta un Padomes 2001. gada 12. marta Direktīvā 2001/18/EK par ģenētiski modificētu organismu apzinātu izplatīšanu vidē[3], un informācija un slēdzieni par riska novērtējumu, kas veikts saskaņā ar Direktīvas 2001/18/EK II pielikumā izklāstītajiem principiem.(3) Eiropas Pārtikas nekaitīguma iestāde („EPNI”) 2006. gada 12. maijā sniedza labvēlīgu atzinumu saskaņā ar Regulas Nr. 1829/2003 6. un 18. pantu un secināja, ka ir maz ticams, ka, laižot tirgū produktus, kas satur kukurūzu 1507xNK603, sastāv vai ir ražoti no tās („produkti”), kā minēts pieteikumā, tiks negatīvi ietekmēta cilvēku vai dzīvnieku veselība vai vide[4]. Sniedzot savu atzinumu, EPNI secināja, ka atsevišķos gadījumos var izmantot datus produktu drošuma labad un, apspriežoties ar valstu kompetentajām iestādēm, kā noteikts minētās regulas 6. panta 4. punktā un 18. panta 4. punktā, ņēma vērā visus dalībvalstu uzdotos konkrētos jautājumus un paustās bažas.(4) Pēc Komisijas pieprasījuma EPNI 2006. gada oktobrī publicēja sīki izklāstītus skaidrojumus par to, kā dalībvalstu kompetento iestāžu apsvērumi ir ņemti vērā tās atzinumā. EPNI publicēja arī papildu informāciju par dažādiem elementiem, ko ņēma vērā EPNI Zinātnes ekspertu grupa ģenētiski modificētu organismu jomā, un pamatojumu, kāpēc daži papildu pētījumi, piemēram, 90 dienu toksikoloģiskais pētījums ar žurkām, netika uzskatīti par vajadzīgiem.(5) EPNI savā atzinumā arī secināja, ka pieteicēju iesniegtais vides uzraudzības plāns, kas ietver vispārēju uzraudzības plānu, atbilst paredzētajam produktu izmantojuma veidam.(6) Ņemot vērā šos apsvērumus, jāpiešķir atļauja attiecībā uz produktiem.(7) Saskaņā ar Komisijas 2004. gada 14. janvāra Regulu (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai[5], katram ĢMO jāpiešķir unikāls identifikators.(8) Pamatojoties uz EPNI atzinumu, pārtikai, pārtikas sastāvdaļām un barībai, kas satur kukurūzu 1507xNK603, sastāv vai ir ražota no tās, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu to, ka produkti tiek izmantoti tikai atļaujā noteiktajos veidos saskaņā ar šo lēmumu, marķējot barību, kas satur ĢMO vai sastāv no tiem, un citus produktus, kas nav pārtika un barība un kas satur ĢMO vai sastāv no tiem, un attiecībā uz ko ir pieprasīta atļauja, ir skaidri jānorāda, ka minētos produktus nedrīkst izmantot audzēšanai.(9) Tāpat EPNI atzinums nepamato to, ka jānosaka īpaši nosacījumi vai ierobežojumi saistībā ar laišanu tirgū un/vai īpaši nosacījumi vai ierobežojumi attiecībā uz izmantošanu un apriti, ieskaitot uzraudzību pēc laišanas tirgū, kā arī īpaši nosacījumi konkrētu ekosistēmu/vides un/vai ģeogrāfisko teritoriju aizsardzībai, kā paredzēts Regulas (EK) Nr. 1829/2003 6. panta 5. punkta e) apakšpunktā un 18. panta 5. punktā.(10) Visa atbilstošā informācija par atļauju piešķiršanu produktiem ir jāiekļauj ģenētiski modificētās pārtikas un barības Kopienas reģistrā, kā paredzēts Regulā (EK) Nr. 1829/2003.(11) 4. panta 6. punkts Eiropas Parlamenta un Padomes 2003. gada 22. septembra Regulā (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK[6], nosaka marķēšanas prasības produktiem, kas sastāv no ĢMO vai satur tos.(12) Šis lēmums ar Bioloģiskās drošības starpniecības centra palīdzību ir jāpaziņo valstīm, kuras parakstījušas Kartahenas protokolu par bioloģisko drošību, kas papildina Konvenciju par bioloģisko daudzveidību, kā noteikts 9. panta 1. punktā un 15. panta 2. punkta c) apakšpunktā Eiropas Parlamenta un Padomes 2003. gada 15. jūlija Regulā (EK) Nr. 1946/2003 par ģenētiski modificētu organismu pārvietošanu pāri robežām[7].(13) Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā, un tādēļ šajā lēmumā paredzētie pasākumi jāpieņem Padomei,IR PIEŅĒMUSI ŠO LĒMUMU.1. pants Ģenētiski modificēti organismi un unikālais identifikatorsĢenētiski modificētai kukurūzai ( Zea mays L .) 1507xNK603, ko ražo, krustojot kukurūzu, kas satur DAS-Ø15Ø7-1 un MON-ØØ6Ø3-6 gadījumus, kā noteikts šā lēmuma pielikuma b) punktā, ir piešķirts unikālais identifikators DAS-Ø15Ø7-1xMON-ØØ6Ø3-6, kā paredzēts Regulā (EK) Nr. 65/2004.2. pants AtļaujaSaskaņā ar šajā lēmumā paredzētajiem nosacījumiem Regulas Nr. 1829/2003 4. panta 2. punkta un 16. panta 2. punkta vajadzībām atļaujas ir piešķirtas šādiem produktiem:a) pārtikai un pārtikas sastāvdaļām, kas satur kukurūzu DAS-Ø15Ø7-1xMON-ØØ6Ø3-6, sastāv vai ir ražota no tās;b) barībai, kas satur kukurūzu DAS-Ø15Ø7-1xMON-ØØ6Ø3-6, sastāv vai ir ražota no tās;c) produktiem, kas nav pārtika un barība un kas satur kukurūzu DAS-Ø15Ø7-1xMON-ØØ6Ø3-6, sastāv vai ir ražoti no tās, un kas paredzēti tādai pašai izmantošanai kā jebkura cita kukurūza, izņemot audzēšanu.3. pants Marķēšana1. Saskaņā ar marķēšanas prasībām Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā organisma nosaukums ir „kukurūza”.2. Uz 2. panta b) un c) apakšpunktā minēto produktu, kas satur kukurūzu DAS-Ø15Ø7-1xMON-ØØ6Ø3-6 vai sastāv no tās, marķējuma un to pavaddokumentos ir frāze „nav paredzēts audzēšanai”.4. pants Ietekmes uz vidi monitorings1. Atļaujas turētāji nodrošina, ka tiek izstrādāts un īstenots ietekmes uz vidi monitoringa plāns, kā izklāstīts pielikuma h) apakšpunktā.2. Atļaujas turētāji iesniedz Komisijai ikgadējus ziņojumus par uzraudzības plānā izklāstīto pasākumu īstenošanu un rezultātiem.5. pants Kopienas reģistrsŠā lēmuma pielikumā ietvertā informācija ir jāiekļauj ģenētiski modificētās pārtikas un barības Kopienas reģistrā, kā paredzēts Regulas (EK) Nr. 1829/2003 28. pantā.6. pants Atļaujas turētāji1. Atļaujas turētāji ir šādi:a) Pioneer Overseas Corporation , Beļģija, kas pārstāv Pioneer Hi-Bred International , ASVunb) Dow AgroSciences Europe , Apvienotā Karaliste, kas pārstāv Mycogen Seeds , ASV.2. Abi atļaujas turētāji ir atbildīgi par šajā lēmumā un Regulā (EK) Nr. 1829/2003 noteikto pienākumu izpildi.7. pants DerīgumsŠo lēmumu piemēro 10 gadus no tā izziņošanas dienas.8. pants AdresātiŠis lēmums ir adresētsa) Pioneer Overseas Corporation, Avenue des Arts 44, B-1040 Brussels, Beļģija;unb) Dow AgroSciences Europe Ltd., European Development Centre, 3 Milton Park, Abingdon, Oxon OX14 4RN, Apvienotā Karaliste.Briselē,Padomes vārdā —priekšsēdētājsPIELIKUMSa) Pieteikuma iesniedzēji un atļaujas turētājiNosaukums: Pioneer Overseas CorporationAdrese: Avenue des Arts 44, B-1040 Brussels, BelgiumPārstāv uzņēmumu Pioneer Hi-Bred International , Inc., 7250 NW 62 nd Avenue, P. O. Box 552, Johnston, IA 50131-0552, United StatesunNosaukums: Dow AgroSciences Europe Ltd .Adrese: European Development Centre, 3 Milton Park, Abingdon , Oxon OX14 4RN, United Kingdom .Pārstāv Mycogen Seeds c/o Dow AgroSciences LLC, 9330 Zionsville Road, Indianapolis, IN 46268-1054, United States .b) Produktu apzīmējums un specifikācija(1) Pārtika un pārtikas sastāvdaļas, kas satur kukurūzu DAS-Ø15Ø7-1xMON-ØØ6Ø3-6, sastāv vai ir ražotas no tās.(2) Barība, kas satur kukurūzu DAS-Ø15Ø7-1xMON-ØØ6Ø3-6, sastāv vai ir ražota no tās.(3) Produkti, kas nav pārtika un barība un kas satur kukurūzu DAS-Ø15Ø7-1xMON-ØØ6Ø3-6, sastāv vai ir ražoti no tās, un kas paredzēti tādai pašai izmantošanai kā jebkura cita kukurūza, izņemot audzēšanu.Saskaņā ar pieteikumā minēto aprakstu ģenētiski modificētā kukurūza DAS-Ø15Ø7-1xMON-ØØ6Ø3-6 ir izveidota, krustojot kukurūzu, kas satur DAS-Ø15Ø7-1 un MON-ØØ6Ø3-6 gadījumus. Šāda kukurūza rada Cry1F proteīnu, kas piešķir aizsardzību pret dažiem taureņu kārtas kaitēkļiem, piemēram, Eiropas kukurūzas dūrēju ( Ostrinia nubilalis ) un sugām, kas pieder pie Sesamia ģints, PAT proteīnu, kas piešķir noturību pret glufozinātamonija herbicīdu, un CP4 EPSPS proteīnu, kas piešķir noturību pret glifosfāta herbicīdu.c) Marķējums(1) Saskaņā ar marķēšanas prasībām Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4.panta 6. punktā organisma nosaukums ir „kukurūza”.(2) Uz 2. panta b) un c) apakšpunktā minēto produktu, kas satur kukurūzu DAS-Ø15Ø7-1xMON-ØØ6Ø3-6 vai sastāv no tās, marķējuma un to pavaddokumentos ir frāze „nav paredzēts audzēšanai”.d) Noteikšanas metode-  Konkrētam gadījumam atbilstošas un reālā laikā izmantotas kvantitatīvas uz polimerāzes ķēdes reakciju balstītas metodes attiecībā uz ģenētiski modificēto kukurūzu DAS-Ø15Ø7-1 un kukurūzu MON-ØØ6Ø3-6, kas validēta ar kukurūzu DAS-Ø15Ø7-1xMON-ØØ6Ø3-6.-  Validēta Kopienas references laboratorijā, kas izveidota saskaņā ar Regulu (EK) Nr. 1829/2003, publicēta vietnē http://gmo-crl.jrc.it/statusofdoss.htm.-  Atsauces materiāls: ERM®-BF418 (DAS-Ø15Ø7-1 gadījumā) un ERM®-BF415 (MON-ØØ6Ø3-6 gadījumā), kas pieejams tīmekļa vietnē http://www.irmm.jrc.be/html/reference_materials_catalogue/index.htm, ko nodrošina Eiropas Komisijas Kopīgais pētniecības centrs (KPC), Mērījumu un standartmateriālu institūts ( IRMM ).e) Unikālais identifikatorsDAS-Ø15Ø7-1xMON-ØØ6Ø3-6f) Informācija, kas jānodrošina saskaņā ar II pielikumu Kartahenas protokolam par bioloģisko drošību, kas papildina Konvenciju par bioloģisko daudzveidībuBioloģiskās drošības starpniecības centrs, ieraksta identifikācija: skatīt [ aizpildīt, kad izziņos ]g) Nosacījumi vai ierobežojumi attiecībā uz produktu laišanu tirgū, izmantošanu vai apritiNav nepieciešami.h) Monitoringa plānsIetekmes uz vidi monitoringa plāns, kas atbilst Direktīvas 2001/18/EK VII pielikumam.[Saite: plāna publikācija internetā ]i) Uzraudzības prasības pēc produktu laišanas tirgū attiecībā uz pārtikas produkta izmantošanu cilvēku uzturāNav nepieciešamas.Piezīme. Laika gaitā var būt nepieciešams mainīt saites uz attiecīgajiem dokumentiem. Šādas izmaiņas tiks publiskotas, atjauninot datus Ģenētiski modificētās pārtikas un barības Kopienas reģistrā. [pic][pic][pic] [1] http://www.efsa.europa.eu/en/science/gmo/gm_ff_applications/more_info/650.html[2] OV L 268, 18.10.2003., 1. lpp. Regula grozīta ar Komisijas Regulu (EK) Nr. 1981/2006 (OV L 368, 23.12.2006., 99. lpp.).[3] OV L 106, 17.4.2001., 1. lpp. Direktīvā jaunākie grozījumi izdarīti ar Regulu (EK) Nr. 1830/2003 (OV L 268, 18.10.2003., 24. lpp.)[4] http://www.efsa.europa.eu/en/science/gmo/gm_ff_applications/more_info/650.html.[5] OV L 10, 16.1.2004., 5. lpp.[6] OV L 268, 18.10.2003., 24. lpp.[7] OV L 287, 5.11.2003., 1. lpp.


Svarīgs juridisks paziņojums

|

52007PC0435

Priekšlikums Padomes lēmums ar ko groza Lēmumu 2003/77/EK, ar ko nosaka daudzgadu finanšu pamatnostādnes likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidāciju  /* COM/2007/0435 galīgā redakcija - CNS 2007/0015 */

	[pic] | EIROPAS KOPIENU KOMISIJA |Briselē, 20.7.2007COM(2007)435 galīgā redakcija2007/0150(CNS)PriekšlikumsPADOMES LĒMUMSar ko groza Lēmumu 2003/77/EK, ar ko nosaka daudzgadu finanšu pamatnostādnes likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidāciju(iesniegusi Komisija)PASKAIDROJUMA RAKSTS PRIEKšLIKUMA KONTEKSTS |110 | Priekšlikuma pamatojums un mērķi Padomes Lēmuma 2003/77/EK (Finanšu pamatnostādnes) 2. pantā teikts, ka Komisija ik pēc pieciem gadiem atkārtoti novērtē finanšu pamatnostādņu darbību un efektivitāti un pēc vajadzības ierosina grozījumus; pirmo reizi to dara pirms 2007. gada 31. decembra. Grozījumi ierosināti, ņemot vērā pirmā novērtējuma rezultātus, pirmajos darbības piecos gados gūto pieredzi un jaunākos datus par tirgus attīstību. Mērķis ir palielināt finanšu pamatnostādņu efektivitāti, tās pielāgojot tirgus attīstības tendencēm un paskaidrojot atsevišķas definīcijas. |120 | Vispārīgais konteksts Pēc tam, kad 2002. gada 23. jūlijā beidzās EOTK līguma darbības termiņš, likvidējamās EOTK aktīvu („likv. EOTK”) un Ogļu un tērauda izpētes fonda aktīvu pārvaldīšanu (beidzot likvidāciju) uzticēja Komisijai. Pamatojoties uz Padomes Lēmumā 2003/77/EK noteikto aktīvu iedalījumu un ieguldījumu limitiem, un jo īpaši pamatojoties uz noteikumu, ka aktīvi jāiegulda „vienlaikus gūstot pēc iespējas augstākus ienākumus un ilglaicīgi saglabājot augstu drošības un stabilitātes pakāpi” (Finanšu pamatnostādņu 3. punkts), Komisija izstrādāja likvidējamās EOTK ieguldījumu portfeļa mērķstruktūru. Saskaņā ar šo mērķstruktūru ieguldījumi, ņemot vērā zināmas robežas, vienmērīgi jāsadala 10 gadu periodam. Vienīgais izņēmums ir divreiz lielāku līdzekļu piešķiršana vienam gadam vai īsākam periodam, tādējādi izveidojot likviditātes rezervi. Mērķstruktūra bija pilnīgi ieviesta 2006. gada beigās. Izmantojot šo struktūru, likvidējamā EOTK guva iespēju nodrošināt tādu likviditāti, kas ir pietiekama, lai spētu savlaicīgi veikt visus budžeta maksājumus, neradot nevēlamu un salīdzinoši apjomīgu ieguldījumu pozīciju likvidāciju. Atļautās ieguldījumu kategorijas skaidri definētas 4. punktā. Vairākos gadījumos lemts par investīcijām ieguldījumu fondos, bet līdz šim nav bijis ekonomiskais pamatojums līdzekļus ieguldīt minētajos fondos, ņemot vērā mūs aizsargājošus riska kritērijus, atmaksāšanas termiņa noteikto ierobežojumu un obligācijās veiktu tiešo ieguldījumu finansiālo efektivitāti. Komisija pieprasa, lai visas ieguldījumu kategorijas atbilstu Finanšu pamatnostādnēs noteiktajiem ieguldījumu kritērijiem. Ar niecīgu risku tika iegūti stabili ienākumi, kas pārsniedz tirgus standarta ienākumus. Par dalībvalstīm nosūtītajām ceturkšņa atskaitēm nav pausti ne komentāri, ne jautājumi. Tomēr pieredze, kas gūta, piemērojot Finanšu pamatnostādnes, un jaunākās tirgus attīstības tendences norāda, ka ir vajadzīgi nelieli grozījumi Finanšu pamatnostādnēs. Lielākajā daļā gadījumu tie ir tehniski grozījumi. |130 | Spēkā esošie noteikumi priekšlikuma jomā 2003/77/EK |141 | Atbilstība pārējiem ES politikas virzieniem un mērķiem Nepiemēro. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |219 | Nepiemēro. |Ekspertu atzinumu pieprasīšana un izmantošana |229 | Neatkarīgu ekspertu atzinums nebija vajadzīgs. |230 | Ietekmes novērtējums Nepiemēro. Priekšlikumā iztirzāti tehniski spēkā esošā Padomes lēmuma grozījumi. |PRIEKšLIKUMA JURIDISKIE ASPEKTI |305 | Ierosināto pasākumu kopsavilkums Likvidējamās EOTK un (beidzot likvidāciju) Ogļu un tērauda izpētes fonda aktīvu pārvaldīšanai izveidotās Finanšu pamatnostādnes pārskatītas saskaņā ar Padomes Lēmuma 2003/77/EK 2. pantu. Ņemot vērā sagatavoto pārskatu, ierosināta virkne nelielu Finanšu pamatnostādnēs veicamu izmaiņu. Izmaiņas atspoguļo pirmajos piecos darbības gados gūto pieredzi, to finanšu tirgu attīstību, kuros darbojas likvidējamā EOTK, un visbeidzot arī pāreju uz starptautiski pieņemtiem Komisijas mērogā piemērojamiem grāmatvedības uzskaites noteikumiem. Tajā ir paskaidrotas vairākas definīcijas, proti, obligāciju atmaksāšanas termiņa definīcija, kas papildināta tā, lai tajā būtu iekļauta arī ar aktīviem nodrošinātu vērtspapīru (ANV) definīcija, valsts izsniegtu vai garantētu vērtspapīru definīcija un bankas izsniegta „parāda” definīcija. Pārdošanas un atpirkuma darījumu noteikumi pārstrādāti tā, lai tie atbilstu tirgus standartiem. Turklāt detalizētāk izklāstīti atsevišķi noteikumi, kas attiecas uz kredītvērtējumu, un maksimālais atmaksāšanas termiņš ir pagarināts, lai ņemtu vērā dalībvalstu mainošos emitēšanas sistēmu. Likvidējamās EOTK finanšu pārskatus jau iepriekš sagatavoja saskaņā ar uzkrāšanas principu. Grāmatvedības uzskaites noteikumi nu ir atjaunināti, tajos iekļaujot starptautiski pieņemtus Komisijas mērogā piemērojamus grāmatvedības uzskaites noteikumus. |310 | Juridiskais pamats Eiropas Kopienas dibināšanas līgumam pievienotais Protokols par EOTK līguma izbeigšanās finansiālajām sekām un par Ogļu un tērauda izpētes fondu. Padomes Lēmums 2003/76/EK. |329 | Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. |Proporcionalitātes princips |332 | Nepiemēro. |Juridisko instrumentu izvēle |341 | Ierosinātais juridiskais instruments: cits. |342 | Cits(-i) instruments(-i) nebūtu piemērots(-i) šāda(-u) iemesla(-u) dēļ. Lai veiktu izmaiņas sākotnējā lēmumā, ir jāpieņem lēmums. |IETEKME UZ BUDžETU |409 | Priekšlikums neietekmē Kopienas budžetu. |PAPILDU INFORMāCIJA |570 | Sīkāks priekšlikuma izskaidrojums Padomes Lēmuma 2003/77/EK pielikuma 3. punkts. Daudzas dalībvalstis izsola obligācijas, kuru atmaksāšanas termiņš sasniedz pat 10 gadus un sešus mēnešus un ko finanšu tirgū dēvē par „desmit gadu standarta obligācijām”; nākamajos mēnešos atkārtoti emitējot tās pašas obligācijas, tās var palielināt emisijas apjomu, tādējādi paaugstinot likviditāti. Lai atkārtotas emisijas gadījumā šādas obligācijas varētu iegādāties visizdevīgākajā brīdī, ir ierosināts 3. punkta a) apakšpunkta iii) daļā noteikto 10 gadus ilgo atmaksāšanas termiņu pagarināt līdz 10 gadiem un sešiem mēnešiem, skaitot no datuma, kad obligācija apmaksāta. Turklāt ir ierosināts noteikt, ka arvien lielāku ietekmi gūstošajos ar aktīviem nodrošinātos vērtspapīros (ANV) var ieguldīt, pamatojoties uz „sagaidāmo atmaksāšanas termiņu”. ANV ir vērtspapīri, kuru nodrošinājums ir tādi aktīvi kā hipotēkas vai cita veida debitoru parādi. Parasti tos iedala grupās, kam raksturīgs dažāds kredītvērtējums un sagaidāmie atmaksāšanas termiņi; tiesību aktos noteiktais atmaksāšanas termiņš ir atkarīgs no struktūru veidojošajiem debitoru parādiem, un tāpēc parasti tas ir ilgāks. Tomēr visu grupu, izņemot grupas ar viszemāko kredītvērtējumu, sagaidāmais atmaksāšanas termiņš atbilst atmaksāšanas termiņam jēdziena vispārpieņemtajā izpratnē, par kādu to uzskata arī tirgus dalībnieki. Tāpēc ir ierosināts pamatoties uz sagaidāmo atmaksāšanas termiņu un piemērot to pašu atmaksāšanas termiņu, ko piemēro citām obligācijām, t.i., 10 gadus un sešus mēnešus, nosakot, vai ANV ar kredītvērtējumu „AAA” vai ar līdzvērtīgu kredītvērtējumu (tos uzskata par vienīgajiem likvidējamai EOTK piemērotajiem ieguldījumiem) uzskatāmi par obligācijām. Attiecībā uz 3. punkta b) apakšpunktā raksturotajiem atpirkuma un atpārdevuma darījumiem ierosināts atcelt tālākpārdošanas aizliegumu, jo to varētu interpretēt kā prasību atdot tās pašas obligāciju zīmes, ko nevar attiecināt uz nemateriāliem vērtspapīriem. Ir būtiski nodrošināt, lai atdotie vērtspapīri būtu tiesiski un ekonomiski līdzvērtīgi. Tāpēc tiks iekļauts teikums, kas norāda, ka likvidējamai EOTK ir jāspēj iegūt līdzvērtīgus vērtspapīrus (šis jēdziens skaidrots ar tirgus standartam atbilstošu definīciju). 4. punkts Ir ierosināts paskaidrot, kāda veida emitentus (kas nav valsts) var uzskatīt par suverēniem tādēļ, ka valdībai pieder liela daļa uzņēmuma, garantijas vai valdība piedalās uzņēmuma vadībā. Interpretācija atbilst tirgus dalībnieku un tirgus regulatoru lietotajai interpretācijai, un uz to attiecas 4. punkta a) apakšpunkta i) daļā un 4. punkta a) apakšpunkta ii) daļā norādītās prasības attiecībā uz minimālo kredītvērtējumu. Ir ierosināts īpaši norādīt, ka 4. punkta a) apakšpunkta iii) daļā minētie parāda instrumenti ir arī obligācijas. Ir ierosināts īpaši norādīt, ka 4. punkta b) apakšpunktā noteiktais 20 % limits, kas attiecināms uz visu obligācijas emisiju, jāpiemēro un jāpārbauda tikai iegādes brīdī. Ir ierosināts tekstu papildināt ar vienu teikumu, kurā paskaidrots, ka Komisijai, ja iespējams panākt apmierinošus finansiālos noteikums, ir jātiecas aizstāt ieguldījumus, kuru vērtība ir tiktāl samazinājusies, ka tā vairs neatbilst minimālajām prasībām. Teksts papildināts arī ar teikumu, ar kuru paskaidro, ka obligācijas kredītvērtējums ir jāpiemēro, ja tas ir lielāks par emitentam noteikto kredītvērtējumu (kā tas ir iespējams nodrošinātu obligāciju gadījumā) vai arī ja emitentam nav noteikts kredītvērtējums (kas iespējams nodrošinātu obligāciju un ANV gadījumā). 6. punkts Eiropas Kopienu vispārējam budžetam piemērojamā Finanšu regula, (Padomes Regula (EK, Euratom) Nr. 1605/2002) paredz, ka no 2005. budžeta gada grāmatvedības uzskaite jāveic saskaņā ar uzkrāšanas principu (125. un 181. pants[1]). Turklāt Finanšu regulas 133. pantā paredzēts, ka grāmatvedības uzskaites noteikumi un metodes, un saskaņots kontu plāns, kas jāpiemēro visām iestādēm, jāizstrādā, vadoties pēc starptautiski atzītiem grāmatvedības standartiem publiskajam sektoram, tomēr tie var atšķirties, ja to attaisno Kopienu darbību īpašais raksturs. Likvidējamai EOTK saskaņā ar Padomes Lēmuma 2003/76/EK 3. pantu katru gadu atsevišķi no pārējās Kopienas jāsagatavo likvidācijas darbību un ieguldījumu transakciju peļņas un zaudējumu pārskats, bilance un finanšu pārskats. Šos finanšu paziņojumus Komisija katru gadu konsolidē saskaņā ar EK līguma 275. pantu un Finanšu regulu. Tā kā starptautiski pieņemtie grāmatvedības uzskaites standarti ir mainījušies, atsauce uz Padomes Direktīvu 78/660/EEK un Padomes Direktīvu 86/635/EEK kļuvusi lieka. Lai ņemtu vērā likvidējamās EOTK darbības īpašo raksturu, finanšu ziņojumu tā sagatavo saskaņā ar finanšu iestāžu ieteikumiem. Likvidējamā EOTK sagatavo peļņas vai zaudējumu aprēķinu, bilanci, pašu kapitāla izmaiņu pārskatu, naudas plūsmas pārskatu un finanšu pārskatu piezīmes. 7. punkts Ir ierosināts turpmāk atskaites nosūtīt ik pēc sešiem mēnešiem. Tā kā iepriekš par atskaitēm nav ne izteikti komentāri, nedz arī par tām radušies jautājumi, sešu mēnešu atskaites periodu var piemērot gan dalībvalstīm, kas sagatavojamām atskaitēm varēs pievērst vairāk uzmanības, gan Komisijai, kas varēs samazināt administratīvās izmaksas. |E-3676 |1.  2007/0150(CNS)PriekšlikumsPADOMES LĒMUMSar ko groza Lēmumu 2003/77/EK, ar ko nosaka daudzgadu finanšu pamatnostādnes likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidācijuEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Eiropas Kopienas dibināšanas līgumam pievienoto Protokolu par EOTK līguma izbeigšanās finansiālajām sekām un par Ogļu un tērauda izpētes fondu,ņemot vērā Padomes 2003. gada 1. februāra Lēmumu 2003/76/EK, ar ko nosaka pasākumus, kuri nepieciešami, lai izpildītu Eiropas Kopienas dibināšanas līgumam pievienoto Protokolu par EOTK izbeigšanās finansiālajām sekām un par Ogļu un tērauda izpētes fondu[2], un jo īpaši tā 2. panta 2. punktu,ņemot vērā Komisijas priekšlikumu[3],ņemot vērā Eiropas Parlamenta atzinumu[4],tā kā:2.  No Eiropas Kopienas dibināšanas līgumam pievienotā Protokola par EOTK likvidācijas finansiālajām sekām un par Ogļu un tērauda izpētes fondu izrietošā mērķa labad Komisija pārvalda likvidējamās EOTK aktīvus un, beidzoties likvidācijai, Ogļu un tērauda izpētes fonda aktīvus.3.  Saskaņā ar 2. pantu Padomes 2003. gada 1. februāra Lēmumā 2003/77/EK, ar ko nosaka daudzgadu finanšu pamatnostādnes likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidāciju, Komisija atkārtoti novērtējusi finanšu pamatnostādņu darbību un efektivitāti.4.  Pirmajos piecos ieviešanas gados gūtā pieredze un finanšu tirgus prakses attīstības tendences liecina, ka minētās pamatnostādnes ir jāpielāgo aktuālajai situācijai.5.  Pamatnostādnēm inter alia jāatspoguļo tirgus standarta prakse un lietoto atmaksāšanas termiņa principu, līdzvērtīgu vērtspapīru (runājot par atpārdevuma līgumu) un piemērojamo kredītvērtējumu definīcija.6.  Saskaņā ar kredītvērtējuma prasībām atsevišķas sabiedriskas iestādes ieguldījumu ierobežojumu ziņā jāpielīdzina dalībvalstīm vai citām suverēnām struktūrām.7.  Pamatnostādnēm jāņem vērā izmaiņas Komisijas grāmatvedības uzskaites noteikumos.8.  Efektivitātes nodrošināšanas labad un lai samazinātu administratīvās izmaksas, jāmaina atskaišu sagatavošanas biežums.9.  Tādēļ Lēmums 2003/77/EK ir attiecīgi jāgroza,IR PIEŅĒMUSI ŠO LĒMUMU.1. pantsLēmuma 2003/77/EK pielikumu groza šādi.10.  Šādi groza 3. punktu.11.  Ar šādu daļu aizstāj a) apakšpunkta iii) daļu:„nemainīgas un peldošās procentu likmes obligācijas, kuru atmaksāšanas termiņš vai (ar aktīviem nodrošinātiem vērtspapīriem) sagaidāmais atmaksāšanas termiņš nepārsniedz atlikušo 10 gadus un 6 mēnešus ilgo laika posmu līdz maksāšanas datumam, ja tās emitējuši jebkuras kategorijas pilnvaroti emitenti;”12.  Ar šādu daļu aizstāj minētā punkta b) apakšpunkta i) daļu:„(i) atpārdevuma un pirkuma ar atpārdevumu līgumus, ja darījuma partneri ir pilnvaroti šādiem darījumiem un ja Komisija patur tiesības atpirkt līdzvērtīgus vērtspapīrus, ko tā varēja pārdot līgumā noteiktajā termiņā. Līdzvērtīgi vērtspapīri ir vērtspapīri, ko i) emitējis tas pats emitents, ii) kas ir daļa no tās pašas emisijas un iii) kuru kategorija, nominālā vērtība, raksturojums un skaits ir tāds pats kā aizdotajiem vērtspapīriem, izņemot gadījumu, kad ar tiem veic korporatīvas darbības vai denominācijas maiņu.”13.  Šādi groza 4. punktu.14.  Ar šādu daļu aizstāj a) apakšpunkta i) līdz iii) daļu:„a) Ieguldījumu limiti ir šādas summas:i) obligācijām, kuru emitenti vai galvotāji ir dalībvalstis vai Eiropas Savienības iestādes — 250 miljoni euro attiecībā uz katru dalībvalsti vai iestādi; obligācijas, kuru emitenti vai galvotāji ir vietējās vai reģionālās pašvaldības vai valstij piederoši un/vai valsts pārvaldīti sabiedriski uzņēmumi vai iestādes, var iekļaut attiecīgajai dalībvalstij noteiktajā summā, ja to kredītvērtējums nav mazāks par „AA” vai ir tam līdzvērtīgs;obligācijām, kuru emitenti vai galvotāji ir citi suverēni emitenti, to vietējās vai reģionālās pašvaldības vai valstij piederoši un/vai valsts pārvaldīti sabiedriski uzņēmumi vai iestādes, vai pārvalstiski aizņēmēji un kuru kredītvērtējums nav mazāks par „AA” vai ir tam līdzvērtīgs, — 100 miljoni euro attiecībā uz katru emitentu vai galvotāju;iii) noguldījumiem pilnvarotā bankā un/vai pilnvarotas bankas parāda instrumentiem (tostarp obligācijām) — 100 miljoni euro attiecībā uz katru banku vai 5 % no bankas pašu kapitāla, izvēloties mazāko no abām vērtībām;”15.  Ar šādu tekstu aizstāj b) apakšpunktu:„ieguldījumi vienā obligāciju emisijā, ņemot vērā a) apakšpunktā norādītos limitus, iegādes brīdī nav lielāki par 20 % no kopējās šādas emisijas summas.”16.  Ar šādu otro rindkopu papildina d) apakšpunktu:„Kad Komisija uzzinājusi, ka kredītvērtējums kļuvis mazāks par minimālo kredītvērtējumu, tā tiecas aizstāt attiecīgos ieguldījumus, ja vien iespējams panākt apmierinošus finansiālos noteikumus.”17.  Pievieno šādu e) apakšpunktu:„Ja obligācijas kredītvērtējums ir augstāks par emitentam noteikto kredītvērtējumu vai ja emitentam nav noteikts kredītvērtējums, piemēro obligācijas kredītvērtējumu.”18.  Lēmuma 6. punktu aizstāj ar šādu tekstu:"6. GRĀMATVEDĪBALīdzekļu pārvaldīšanu iegrāmato likvidējamās EOTK un, beidzot likvidāciju, Ogļu un tērauda izpētes fonda aktīvu gada pārskatā. Minētās darbības veic un atspoguļo saskaņā ar Komisijas grāmatveža pieņemtajiem EK grāmatvedības uzskaites noteikumiem, ņemot vērā likvidējamās EOTK un, beidzot likvidāciju, Ogļu un tērauda izpētes fonda aktīvu īpašo raksturu. Pārskatus apstiprina Komisija un pārbauda Revīzijas palāta. Pārskatu ikgadējai revīzijai Komisija piesaista ārējos uzņēmumus.”19.  Lēmuma 7. panta otro rindkopu aizstāj ar šādu:„Sīki izstrādātu ziņojumu par pārvaldības darbībām, ko veic saskaņā ar šīm pamatnostādnēm, sastāda reizi sešos mēnešos un nosūta dalībvalstīm.”2. pantsŠis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī .3. pantsŠis lēmums ir adresēts dalībvalstīm.BriselēPadomes vārdā —priekšsēdētājs [1] Pirms 181. panta pārskatīšanas Finanšu regulā, kas pieņemta ar Padomes 2006. gada 13. decembra Regulu (EK, Euratom ) Nr. 1995/2006 (OV L 390, 30.12.2006., 1. lpp.).[2] OV L 29, 5.2.2003., 22. lpp.[3] OV C ., ., lpp.[4] OV C ., ., lpp.


title: Priekšlikums Padomes lemumam ar ko atbilstoši Eiropas Parlamenta un Padomes regulai (EK) Nr. 1829/2003 atļauj laist tirgū pārtiku un lopbarību, kas ražota no ģenētiski modificētām cukurbietēm H7-1 (KM-ØØØH71-4) (Autentisks ir tikai teksts franču, holandiešu un vācu valodā)

text:
Svarīgs juridisks paziņojums

|

52007PC0346

Priekšlikums padomes Lemumam ar ko atbilstoši Eiropas Parlamenta un Padomes regulai (EK) Nr. 1829/2003 atļauj laist tirgū pārtiku un lopbarību, kas ražota no ģenētiski modificētām cukurbietēm H7-1 (KM-ØØØH71-4) (Autentisks ir tikai teksts franču, holandiešu un vācu valodā)  /* COM/2007/0346 galīgā redakcija */

	[pic] | EIROPAS KOPIENU KOMISIJA |Briselē, 25.6.2007COM(2007) 346 galīgā redakcijaPriekšlikumsPADOMES LĒMUMAMar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū pārtiku un lopbarību, kas ražota no ģenētiski modificētām cukurbietēm H7-1 (KM-ØØØH71-4)(Autentisks ir tikai teksts franču, holandiešu un vācu valodā)(iesniegusi Komisija)PASKAIDROJUMA RAKSTSPievienotais Padomes lēmuma priekšlikums attiecas uz pārtiku un lopbarību, kas ražota no ģenētiski modificētām cukurbietēm H7-1 un attiecībā uz ko KWS SAAT AG and Monsanto Europe S.A . 2004. gada 12. novembrī, ievērojot Regulu (EK) Nr. 1829/2003 par ģenētiski modificētu pārtiku un barību, Apvienotās Karalistes kompetentajām iestādēm iesniedza pieprasījumu par laišanu tirgū.Eiropas Pārtikas nekaitīguma iestāde 2006. gada 20. decembrī sniedza labvēlīgu atzinumu saskaņā ar Regulas Nr. 1829/2003 6. un 18. pantu un secināja, ka maz ticams, ka, laižot tirgū produktus, kas ražoti no cukurbietēm H7-1, kā minēts pieteikumā, būs negatīvi ietekmēta cilvēku vai dzīvnieku veselība vai vide, ja šie produkti tiks lietoti atbilstoši paredzētajam mērķim. Iestāde savā atzinumā ir ņēmusi vērā visus dalībvalstu konkrētos jautājumus un izteiktās bažas.Ņemot vērā šos apstākļus, Pārtikas aprites un dzīvnieku veselības pastāvīgajai komitejai 2007. gada 19. aprīlī balsošanai tika iesniegts projekts Komisijas lēmumam, ar ko atļauj laist Kopienas tirgū pārtiku un lopbarību, kas ražota no ģenētiski modificētām cukurbietēm H7-1. Komiteja atzinumu nesniedza: sešpadsmit dalībvalstis nobalsoja par (195 balsis), deviņas dalībvalstis nobalsoja pret (92 balsis) un divas dalībvalstis (58 balss) – atturējās.Tādēļ atbilstīgi Regulas (EK) Nr. 1829/2003 35. panta 2. punktam un saskaņā ar Padomes Lēmuma 1999/468/EK 5. pantu, kas grozīts ar Padomes Lēmumu 2006/512/EK, Komisijai jāiesniedz Padomei priekšlikums saistībā ar veicamajiem pasākumiem, un Padome trīs mēnešu laikā rīkojas, pieņemot lēmumu ar kvalificētu balsu vairākumu, un informē Parlamentu.PriekšlikumsPADOMES LĒMUMAMar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū pārtiku un lopbarību, kas ražota no ģenētiski modificētām cukurbietēm H7-1 (KM-ØØØH71-4)(Autentisks ir tikai teksts franču, holandiešu un vācu valodā) (Dokuments attiecas uz EEZ)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību[1] un jo īpaši tās 7. panta 3. punktu un 19. panta 3. punktu,tā kā:1.  2004. gada 12. novembrī KWS SAAT AG un Monsanto Europe S.A. iesniedza pieteikumu Apvienotās Karalistes kompetentajām iestādēm saskaņā ar 5. un 17. pantu Padomes Regulā (EK) Nr. 1829/2003, lai laistu tirgū pārtiku, pārtikas sastāvdaļas un lopbarību, kas ražota no ģenētiski modificētām cukurbietēm H7-1 („pieteikums”).2.  Sākotnēji pieteikumā bija iekļautas arī cukurbiešu lapas un sakņu gabaliņi, kas palikuši pēc sakņu apstrādes, kurus varētu raudzēt, lai ražotu lopbarībā izmantojamu skābbarību. Šos produktus, kuri netiek uzskatīti kā saražoti no ĢMO, bet gan kā tādi, kas sastāv no ĢMO, pieteikuma iesniedzēji 2006. gada 14. februārī no pieteikuma svītroja.3.  Eiropas Pārtikas nekaitīguma iestāde ( EFSA ) 2006. gada 20. decembrī sniedza labvēlīgu atzinumu saskaņā ar Regulas Nr. 1829/2003 6. un 18. pantu un secināja, ka maz ticams, ka, laižot tirgū produktus („produkti”), kas ražoti no cukurbietēm H7-1, kā minēts pieteikumā, negatīvi ietekmēs cilvēku vai dzīvnieku veselību vai vidi, lietojot tos atbilstoši paredzētajam mērķim[2]. EFSA , sniedzot savu atzinumu, ņēma vērā visus dalībvalstu izvirzītos īpašos jautājumus un bažas.4.  Ņemot vērā šos apsvērumus, par šiem produktiem ir jāsniedz atļauja.5.  Saskaņā ar Komisijas 2004. gada 14. janvāra Regulu (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai, katram ĢMO jāpiešķir identifikācijas kods[3].6.  Saskaņā ar EFSA atzinumu papildus Regulas (EK) Nr. 1829/2003 13. panta 1. punktā un 25. panta 2. punktā noteiktajām prasībām, citas īpašas marķēšanas prasības nav vajadzīgas.7.  EFSA atzinums tāpat arī nepamato to, ka būtu jānosaka īpaši nosacījumi vai ierobežojumi sakarā ar laišanu tirgū un/vai īpaši nosacījumi vai ierobežojumi attiecībā uz izmantošanu un apriti, ieskaitot prasību par uzraudzību pēc laišanas tirgū, kā paredzēts Regulas (EK) Nr. 1829/2003 6. panta 5. punkta e) apakšpunktā un 18. panta 5. punktā.8.  Visa atbilstošā informācija par produktu atļaujām ir jāiekļauj Ģenētiski modificētās pārtikas un barības Kopienas reģistrā, kā paredzēts Regulā (EK) Nr. 1829/2003.9.  Saskaņā ar Regulas (EK) Nr. 1829/2003 4. panta 2. punktu produkta atļauju sniegšanas nosacījumi ir saistoši visām personām, kas minētos produktus laiž tirgū.10.  Pārtikas aprites un dzīvnieku veselības pastāvīgā komiteja atzinumu nav sniegusi,IR PIEŅĒMUSI ŠO LĒMUMU.1. pants Ģenētiski modificēti organismi un identifikācijas kodsKā noteikts šā lēmuma pielikuma b) punktā, ģenētiski modificētām cukurbietēm ( Beta vulgaris subsp . vulgaris ) H7-1 ir piešķirts identifikācijas kods KM-ØØØH71-4, kā paredzēts Regulā (EK) Nr. 65/2004.2. pantsAtļaujaSaskaņā ar šajā lēmumā paredzētajiem nosacījumiem Regulas Nr. 1829/2003 4. panta 2. punkta un 16. panta 2. punkta vajadzībām atļaujas piešķir šādiem produktiem:a) pārtikai un pārtikas sastāvdaļām, kas ražotas no cukurbietēm KM-ØØØH71-4,b) lopbarībai, kas ražota no cukurbietēm KM-ØØØH71-4.3. pantsMarķēšanaLai ņemtu vērā Regulas (EK) Nr. 1829/2003 13. panta 1. punktā un 25. panta 2. punktā paredzētās īpašās marķēšanas prasības, „organisma nosaukums” ir „cukurbietes”.4. pantsKopienas reģistrsŠā lēmuma pielikumā ietvertā informācija ir jāiekļauj Ģenētiski modificētās pārtikas un barības Kopienas reģistrā, kā paredzēts Regulas (EK) Nr. 1829/2003 28. pantā.5. pantsAtļaujas turētāji1. Atļaujas turētāji ir:a) KWS SAAT AG, Vācijaunb) Monsato Europe S.A. , Beļģija, kas pārstāv Monsanto Company , ASV.2. Abi atļauju turētāji ir atbildīgi par šajā lēmumā un Regulā (EK) Nr. 1829/2003 noteikto pienākumu izpildi.6. pants Spēkā esībaŠo lēmumu piemēro 10 gadus no tā izziņošanas dienas.7. pantsAdresātiŠis lēmums ir adresēts:a) KWS SAAT AG, Grimsehlstrasse 31– D 37574 Einbeck , Vācijaunb) Monsanto Europe S.A., Scheldelaan 460, Haven 627 – B 2040 Antwerp , Beļģija.Briselē,Padomes vārdā —priekšsēdētājsPIELIKUMSa) Pieteikuma iesniedzēji un atļaujas turētājiNosaukums: KWS SAAT AG .Adrese: Grimsehlstrasse 31– D 37574 Einbeck, VācijaunNosaukums: Monsanto Europe S.A.Adrese: Scheldelaan 460, Haven 627 – B 2040 Antwerp , Beļģija.Pārstāv Monsanto Company - 800 N. Lindbergh Boulevard – St. Louis, Missouri 63167 , Amerikas Savienotās Valstis.b) Produktu apzīmējums un specifikācija1) pārtika un pārtikas sastāvdaļas, kas ražotas no cukurbietēm KM-ØØØH71-4;2) lopbarība, kas ražota no cukurbietēm KM-ØØØH71-4.Kā aprakstīts pieteikumā, ģenētiski modificētām cukurbietēm KM-ØØØH71-4 gēna cp4 epsps no Agrobacterium sp . celma CP4 ievietošanas cukurbietē (Beta vulgaris subsp. vulgaris) rezultāts ir CP4 EPSPS proteīna ekspresija.CP4 EPSPS proteīns nodrošina aizsardzību pret glifosātu, kas satur herbicīdus.c) MarķējumsLai ņemtu vērā Regulas (EK) Nr. 1829/2003 13. panta 1. punktā un 25. panta 2. punktā paredzētās īpašās marķēšanas prasības, „organisma nosaukums” ir „cukurbietes”.d) Noteikšanas metode-  Konkrētam gadījumam atbilstoša un reālā laikā izmantota kvantitatīva uz polimerāzes ķēdes reakciju balstīta metode attiecībā uz ģenētiski modificētām cukurbietēm KM-ØØØH71-4.-  Apstiprināta, izmantojot sēklas, Kopienas references laboratorijā, kas izveidota saskaņā ar Regulu (EK) Nr. 1829/2003, publicēta: http://gmo-crl.jrc.it/statusofdoss.htm-  References materiāls: ERM®-BF419, kas ar Eiropas Komisijas Kopīgā pētniecības centra (KPC) Mērījumu un standartmateriālu institūta (IRMM) starpniecību pieejams tīmekļa vietnē:http://www.irmm.jrc.be/html/reference_materials_catalogue/index.htm.e) Identifikācijas kodsKM-ØØØH71-4f) Informācija, kas jānodrošina saskaņā ar II pielikumu Kartahenas protokolam par bioloģisko drošību, kas papildina Konvenciju par bioloģisko daudzveidībuNepiemēro.g) Nosacījumi vai ierobežojumi attiecībā uz produktu laišanu tirgū, izmantošanu vai darbībāmNav vajadzīgi.h) Uzraudzības plānsNepiemēro.i) Prasības par uzraudzību pēc produktu laišanas tirgū attiecībā uz pārtikas produkta izmantošanu cilvēku uzturāNav vajadzīgas.Piezīme: laika gaitā var būt nepieciešams atjaunināt saites uz tīmekļa vietni, kur atrodas attiecīgie dokumenti. Šādas izmaiņas tiks publiskotas, atjauninot datus Ģenētiski modificētās pārtikas un barības Kopienas reģistrā. [1] OV L 268, 18.10.2003., 1. lpp. Regula grozīta ar Komisijas Regulu (OV L 368, 23.12.2006., 99. lpp.).[2] http://www.efsa.europa.eu/en/science/gmo/gm_ff_applications/more_info/741.html[3] OV L 10, 16.1.2004., 5. lpp.


Svarīgs juridisks paziņojums

|

52007PC0397

Priekšlikums Padomes lēmums ar ko atbilstoši Eiropas Parlamenta un Padomes regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu 59122 (DAS-59122-7), kas sastāv vai ir ražoti no tās (Autentiski ir tikai teksti franču, holandiešu un angļu valodā)  /* COM/2007/0397 galīgā redakcija */

	[pic] | EIROPAS KOPIENU KOMISIJA |Briselē, 9.7.2007COM(2007) 397 galīgā redakcijaPriekšlikumsPADOMES LĒMUMSar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu 59122 (DAS-59122-7), kas sastāv vai ir ražoti no tās(Autentiski ir tikai teksti franču, holandiešu un angļu valodā)(iesniegusi Komisija)PASKAIDROJUMA RAKSTSPievienotais Padomes lēmuma priekšlikums attiecas uz pārtiku un barību, kas satur ģenētiski modificētu kukurūzu 59122, kas sastāv vai ir ražota no tās, un par kuru 2005. gada 24. janvārī uzņēmums Pioneer Overseas Corporation Nīderlandes kompetentajām iestādēm iesniedza pieteikumu par laišanu tirgū saskaņā ar Regulu (EK) Nr. 1829/2003 par ģenētiski modificētu pārtiku un barību.Pievienotais priekšlikums attiecas arī uz citu tādu produktu laišanu tirgū, kas satur vai sastāv no kukurūzas 59122 un kas paredzēti tādai pašai lietošanai kā jebkura cita kukurūza, izņemot audzēšanu.Eiropas Pārtikas nekaitīguma iestāde („EPNI”) 2007. gada 2. aprīlī sniedza labvēlīgu atzinumu saskaņā ar Regulas Nr. 1829/2003 6. un 18. pantu un secināja, ka ir maz ticams, ka, laižot tirgū produktus, kas satur kukurūzu 159122, sastāv vai ir ražoti no tās, kā minēts pieteikumā, tiks negatīvi ietekmēta cilvēku vai dzīvnieku veselība vai vide[1].Pamatojoties uz šiem apsvērumiem, 2007. gada 25. jūnijā Pārtikas aprites un dzīvnieku veselības pastāvīgajai komitejai tika iesniegts Komisijas lēmuma projekts, ar ko atļauj laist Kopienas tirgū produktus, kas satur ģenētiski modificētu kukurūzu 59122, kas sastāv vai ir ražoti no tās, lai komiteja par to balsotu. Komiteja atzinumu nesniedza; piecpadsmit dalībvalstis nobalsoja par (197 balsis), septiņas dalībvalstis nobalsoja pret (52 balsis), četras dalībvalstis (69 balsis) atturējās un viena dalībvalsts (27 balsis) nebija pārstāvēta.Tādējādi saskaņā ar 35. panta 2. punktu Regulā (EK) Nr. 1829/2003 un saskaņā ar 5. pantu Padomes Lēmumā 1999/468/EK, kas grozīts ar Padomes Lēmumu 2006/512/EK, Komisijai jāiesniedz Padomei priekšlikums, kas attiecas uz veicamajiem pasākumiem, un Padomei trīs mēnešu laikā jāpieņem lēmums ar kvalificētu balsu vairākumu un jāinformē par to Parlaments.PriekšlikumsPADOMES LĒMUMSar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu 59122 (DAS-59122-7), kas sastāv vai ir ražoti no tās(Autentiski ir tikai teksti franču, holandiešu un angļu valodā) (Dokuments attiecas uz EEZ)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību[2] un jo īpaši tās 7. panta 3. punktu un 19. panta 3. punktu,tā kā:(1) 2005. gada 24. janvārī uzņēmumu Pioneer Overseas Corporation un Dow AgroSciences Europe vārdā uzņēmums Pioneer Overseas Corporation iesniedza pieteikumu Nīderlandes kompetentajām iestādēm saskaņā ar Regulas (EK) Nr. 1829/2003 5. un 17. pantu, lai laistu tirgū pārtiku, pārtikas sastāvdaļas un barību, kas satur ģenētiski modificētu kukurūzu 59122, kas sastāv vai ir ražota no tās („pieteikums”).(2) Pieteikumā minēta arī citu tādu produktu laišana tirgū, kas satur vai sastāv no kukurūzas 59122 un paredzēti tādai pašai izmantošanai kā jebkura cita kukurūza, izņemot audzēšanu. Tāpēc saskaņā ar Regulas (EK) Nr. 1829/2003 5. panta 5. punkta un 17. panta 5. punkta noteikumiem tajā ir iekļauti dati un informācija, kas vajadzīga atbilstoši III un IV pielikumam Eiropas Parlamenta un Padomes 2001. gada 12. marta Direktīvā 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu[3], un informācija un secinājumi par riska novērtējumu, kas veikts saskaņā ar Direktīvas 2001/18/EK II pielikumā izklāstītajiem principiem.(3) Eiropas Pārtikas nekaitīguma iestāde („EPNI”) 2007. gada 2. aprīlī sniedza labvēlīgu atzinumu saskaņā ar Regulas Nr. 1829/2003 6. un 18. pantu un secināja, ka ir maz ticams, ka, laižot tirgū produktus, kas satur kukurūzu 59122, sastāv vai ir ražoti no tās („produkti”), kā minēts pieteikumā, tiks negatīvi ietekmēta cilvēku vai dzīvnieku veselība vai vide[4]. Pēc apspriešanās ar valstu kompetentajām iestādēm, kā noteikts minētās regulas 6. panta 4. punktā un 18. panta 4. punktā, EPNI, sniedzot atzinumu, ņēma vērā visus dalībvalstu uzdotos konkrētos jautājumus un paustās bažas.(4) EPNI savā atzinumā arī secināja, ka pieteicēju iesniegtais vides monitoringa plāns, kas ietver vispārēju uzraudzības plānu, atbilst paredzētajam produktu izmantojuma veidam.(5) Ņemot vērā šos apsvērumus, jāpiešķir atļauja attiecībā uz produktiem.(6) Saskaņā ar Komisijas 2004. gada 14. janvāra Regulu (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai[5], katram ĢMO jāpiešķir unikāls identifikators.(7) Pamatojoties uz EPNI atzinumu, pārtikai, pārtikas sastāvdaļām un barībai, kas satur kukurūzu 59122, sastāv vai ir ražota no tās, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu to, ka produkti tiek izmantoti tikai atļaujā noteiktajos veidos saskaņā ar šo lēmumu, marķējot barību, kas satur ĢMO vai sastāv no tiem, un citus produktus, kas nav pārtika un barība un kas satur ĢMO vai sastāv no tiem, un attiecībā uz ko ir pieprasīta atļauja, ir skaidri jānorāda, ka minētos produktus nedrīkst izmantot audzēšanai.(8) Tāpat EPNI atzinums nepamato to, ka jānosaka īpaši nosacījumi vai ierobežojumi saistībā ar laišanu tirgū un/vai īpaši nosacījumi vai ierobežojumi attiecībā uz izmantošanu un darbībām, ieskaitot uzraudzību pēc laišanas tirgū, kā arī īpaši nosacījumi konkrētu ekosistēmu/vides un/vai ģeogrāfisko teritoriju aizsardzībai, kā paredzēts Regulas (EK) Nr. 1829/2003 6. panta 5. punkta e) apakšpunktā un 18. panta 5. punktā.(9) Visa atbilstošā informācija par atļauju piešķiršanu produktiem ir jāiekļauj ģenētiski modificētās pārtikas un barības Kopienas reģistrā, kā paredzēts Regulā (EK) Nr. 1829/2003.(10) 4. panta 6. punkts Eiropas Parlamenta un Padomes 2003. gada 22. septembra Regulā (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK[6], nosaka marķēšanas prasības produktiem, kas sastāv no ĢMO vai satur tos.(11) Šis lēmums ar Bioloģiskās drošības starpniecības centra palīdzību ir jāpaziņo valstīm, kuras parakstījušas Kartahenas protokolu par bioloģisko drošību, kas papildina Konvenciju par bioloģisko daudzveidību, kā noteikts 9. panta 1. punktā un 15. panta 2. punkta c) apakšpunktā Eiropas Parlamenta un Padomes 2003. gada 15. jūlija Regulā (EK) Nr. 1946/2003 par ģenētiski modificētu organismu pārvietošanu pāri robežām[7].(12) Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā,IR PIEŅĒMUSI ŠO LĒMUMU.1. pants Ģenētiski modificēti organismi un unikālais identifikatorsĢenētiski modificētai kukurūzai ( Zea mays L .) 59122, kā noteikts šā lēmuma pielikuma b) punktā, ir piešķirts unikālais identifikators DAS-59122-7, kā paredzēts Regulā (EK) Nr. 65/2004.2. pants AtļaujaSaskaņā ar šajā lēmumā paredzētajiem nosacījumiem Regulas Nr. 1829/2003 4. panta 2. punkta un 16. panta 2. punkta vajadzībām atļaujas ir piešķirtas šādiem produktiem:a) pārtikai un pārtikas sastāvdaļām, kas satur kukurūzu DAS-59122-7, sastāv vai ir ražota no tās;b) barībai, kas satur kukurūzu DAS-59122-7, sastāv vai ir ražota no tās;c) produktiem, kas nav pārtika un barība un kas satur kukurūzu DAS-59122-7, sastāv vai ir ražoti no tās, un kas paredzēti tādai pašai izmantošanai kā jebkura cita kukurūza, izņemot audzēšanu.3. pants Marķēšana1. Saskaņā ar marķēšanas prasībām Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā organisma nosaukums ir „kukurūza”.2. Uz 2. panta b) un c) apakšpunktā minēto produktu, kas satur kukurūzu DAS-59122-7 vai sastāv no tās, marķējuma un to pavaddokumentos ir frāze „nav paredzēts audzēšanai”.4. pants Ietekmes uz vidi monitorings1. Atļaujas turētāji nodrošina, ka tiek izstrādāts un īstenots ietekmes uz vidi monitoringa plāns, kā izklāstīts pielikuma h) apakšpunktā.2. Atļaujas turētāji iesniedz Komisijai ikgadējus ziņojumus par uzraudzības plānā izklāstīto pasākumu īstenošanu un rezultātiem.5. pants Kopienas reģistrsŠā lēmuma pielikumā ietvertā informācija ir jāiekļauj ģenētiski modificētās pārtikas un barības Kopienas reģistrā, kā paredzēts Regulas (EK) Nr. 1829/2003 28. pantā.6. pants Atļaujas turētāji1. Atļaujas turētāji ir šādi:a) Pioneer Overseas Corporation , Beļģija, kas pārstāv Pioneer Hi-Bred International , ASVunb) Dow AgroSciences Europe , Apvienotā Karaliste, kas pārstāv Mycogen Seeds , ASV.2. Abi atļaujas turētāji ir atbildīgi par šajā lēmumā un Regulā (EK) Nr. 1829/2003 noteikto pienākumu izpildi.7. pants DerīgumsŠo lēmumu piemēro 10 gadus no tā izziņošanas dienas.8. pants AdresātiŠis lēmums ir adresētsa) Pioneer Overseas Corporation, Avenue des Arts 44, B-1040 Brussels, Beļģijaunb) Dow AgroSciences Europe Ltd., European Development Centre, 3 Milton Park, Abingdon, Oxon OX14 4RN, Apvienotā Karaliste.Briselē,Padomes vārdā —priekšsēdētājsPIELIKUMSa) Pieteikuma iesniedzēji un atļaujas turētājiNosaukums: Pioneer Overseas CorporationAdrese: Avenue des Arts 44, B-1040 Brussels, BelgiumPārstāv uzņēmumu Pioneer Hi-Bred International , Inc., 7250 NW 62 nd Avenue, P. O. Box 552, Johnston, IA 50131-0552, United StatesunNosaukums: Dow AgroSciences Europe Ltd .Adrese: European Development Centre, 3 Milton Park, Abingdon , Oxon OX14 4RN, United KingdomPārstāv Mycogen Seeds c/o Dow AgroSciences LLC, 9330 Zionsville Road, Indianapolis, IN 46268-1054, United States .b) Produktu apzīmējums un specifikācija(1) Pārtika un pārtikas sastāvdaļas, kas satur kukurūzu DAS-59122-7, sastāv vai ir ražotas no tās.(2) Barība, kas satur kukurūzu DAS-59122-7, sastāv vai ir ražota no tās.(3) Produkti, kas nav pārtika un barība un kas satur kukurūzu DAS-59122-7, sastāv vai ir ražoti no tās, un kas paredzēti tādai pašai izmantošanai kā jebkura cita kukurūza, izņemot audzēšanu.Ģenētiski modificēta kukurūza DAS-59122-7, kā aprakstīts pieteikumā, rada Cry34Ab1 un Cry35Ab1 proteīnus, kas nodrošina aizsardzību pret dažiem vaboļu kārtas kaitēkļiem, piemēram, kukurūzas sākņu tārpu ( Diabrotica spp .) PAT proteīnu, ko izmanto kā ģenētisko marķieri un kas piešķir noturību pret glufozinātamonija herbicīdu.c) Marķējums(1) Saskaņā ar marķēšanas prasībām Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā organisma nosaukums ir „kukurūza”.(2) Uz 2. panta b) un c) apakšpunktā minēto produktu, kas satur kukurūzu DAS-59122-7 vai sastāv no tās, marķējuma un to pavaddokumentos ir frāze „nav paredzēts audzēšanai”.d) Noteikšanas metode-  Konkrētam gadījumam atbilstoša un reālā laikā izmantota kvantitatīva uz polimerāzes ķēdes reakciju balstīta metode attiecībā uz ģenētiski modificēto kukurūzu DAS-59122-7.-  Validēta Kopienas references laboratorijā, kas izveidota saskaņā ar Regulu (EK) Nr. 1829/2003, publicēta vietnē http://gmo-crl.jrc.it/statusofdoss.htm.-  Atsauces materiāls: ERM®-BF424, kas pieejams tīmekļa vietnē http://www.irmm.jrc.be/html/reference_materials_catalogue/index.htm, ko nodrošina Eiropas Komisijas Kopīgais pētniecības centrs (KPC), Mērījumu un standartmateriālu institūts ( IRMM ).e) Unikālais identifikatorsDAS-59122-7f) Informācija, kas jānodrošina saskaņā ar II pielikumu Kartahenas protokolam par bioloģisko drošību, kas papildina Konvenciju par bioloģisko daudzveidībuBioloģiskās drošības starpniecības centrs, ieraksta identifikācija: skatīt [ aizpildīt, kad izziņos ]g) Nosacījumi vai ierobežojumi attiecībā uz produktu laišanu tirgū, izmantošanu vai darbībām ar tiemNav nepieciešami.h) Monitoringa plānsIetekmes uz vidi monitoringa plāns, kas atbilst Direktīvas 2001/18/EK VII pielikumam.[Saite: plāna publikācija internetā ]i) Uzraudzības prasības pēc produkta laišanas tirgū attiecībā uz pārtikas produkta izmantošanu cilvēku uzturāNav nepieciešamas.Piezīme. Laika gaitā var būt nepieciešams mainīt saites uz attiecīgajiem dokumentiem. Šādas izmaiņas tiks publiskotas, atjauninot datus ģenētiski modificētās pārtikas un barības Kopienas reģistrā. [1] http://www.efsa.europa.eu/en/science/gmo/gm_ff_applications/more_info/809.html.[2] OV L 268, 18.10.2003., 1. lpp. Regula grozīta ar Komisijas Regulu (EK) Nr. 1981/2006 (OV L 368, 23.12.2006., 99. lpp.).[3] OV L 106, 17.4.2001., 1. lpp. Direktīvā jaunākie grozījumi izdarīti ar Regulu (EK) Nr. 1830/2003 (OV L 268, 18.10.2003., 24. lpp.)[4] http://www.efsa.europa.eu/en/science/gmo/gm_ff_applications/more_info/809.html.[5] OV L 10, 16.1.2004., 5. lpp.[6] OV L 268, 18.10.2003., 24. lpp.[7] OV L 287, 5.11.2003., 1. lpp.